भगवान चित्रगुप्त के पूजा का दिने – Anjoria\nNovember 4, 2013 Editor पर्व त्योहार, सरोकार 0\nवइसे त भारत में हमेशा कवनो ना कवनो पर्व.त्योहार मनावल जात रहेला बाकिर चित्रगुप्त पूजा शायद एगो अइसन त्योहार ह जवना के एगो खासे जाति के लोग मनावेला.\nपौराणिक मान्यता ह कि कायस्थ जाति के जनमावे वाला भगवान चित्रगुप्त के जनम यम द्वितीया का दिने भइल रहे, एही दिन कायस्थ जाति के लोग अपना अपना घर मे भगवान चित्रगुप्त के पूजा करेलें. ऊ लोग एह दिन कलम आ दवात इस्तेमाल ना करसु. पूजा का आखिर मे उ लोग पूरा हिसाब किताब लिख के भगवान के समर्पित करेला.\nचित्रगुप्त के जनम से जुड़ल एगो पौराणिक कथा ह कि एक बेर सृष्टि रचयिता भगवान ब्रह्मा अपना बड़का बेटा के बोला के कहलन कि उ एगो खास मकसद से समाधि लेत बाड़े आ एह बीच उ पूरा तरह से सृष्टि के रक्षा करसु. एकरा बाद ब्रह्मा जी एगारह हजार साल ला समाधि में चल गइनी. जब समाधि टूटल त देखनी के उहाँ के सोझा एगो दिव्य पुरुष कलम दवात लिहले खाड़ बा.\nब्रह्ना जी जब परिचय पूछनी त ऊ बोलले कि हम रउरे शरीर से जन, हई आ रउरा हमार नांव रख सकीले. आ हमरा ला कवनो काम होखे त आदेश दीं. ब्रह्मा जी हंस के कहनी कि हमरा काया से जनमल एहसे कायस्थ तोहार नाम होखी आ तू एह धरती पर चित्रगुप्त के नाम से जानल जइबऽ.\nधर्म अधर्म पर धर्मराज के यमपुरी मे विचार कइल तोहार काम होखी. अपना वर्ण मे जवन उचित बा ओकर पालन कइला का साथे तू संतान उत्पन्न करऽ. एकरा बाद ब्रह्मा जी चित्रगुप्त के आशीर्वाद देकर अंतर्ध्यान हो गइनी. बाद मे चित्रगुप्त के विआह एरावती आ सुदक्षणा से भइल. सुदक्षणा से उनका श्रीवास्तव, सूरजध्वज, निगम आ कुलश्रेष्ठ नाम के चार गो बेटा भइले सँ आ एरावती से आठ गो बेटा भइले माथुर, कर्ण, सक्सेना, गौड़, अस्थाना, अम्बष्ठ, भटनागर आ बाल्मीक.\nचित्रगुप्त अपना बेटन के धर्म साधे के शिक्षा दीहले आ कहलन कि देवता लोगन के पूजन, पितरन के श्राद्ध तर्पण, आ ब्राह्मणन के पालन यत्न पूर्वक करसु. एकरा बाद चित्रगुप्त स्वर्ग खातिर प्रस्थान कर गइनी आ ओहिजा यमराज के यमपुरी मे आदमीयन के पाप पुण्य के लेखा जोखा राखे लगनी.\nभारतीय संस्कृति के हर पर्व से जुड़ल कवनो ना कवनो लोककथा जरूर होला जवन पुरातन काल से सुनावल जात आइल बा. चित्रगुप्त पूजा का बारे में कहानी ह कि …\nपुरातन काल में सौराष्ट्र राज्य मे सौदास नाम के राजा भइल रहले जे बहुते दुराचारी आ अधर्मी रहल, ऊ अपना राज्य मे घोषणा करा दिहले रहले कि उनुका राज्य मे केहू दान, धर्म, हवन, तर्पण समेत कवनो धार्मिक काम ना करी. एह से बहुते लोग राजा के राज छोड़ के दोसरा जगह चल गइले. जे रह गइल से पूजा पाठ ना करे से ओह राज्य मे पुण्य के नाश होके लागल.\nएक दिन राजा शिकार करे जंगल मे निकलले त रास्ता भूला गइले. ओहिजा ऊ कुछ मंत्र सुनले. सुन के ओहिजा गइलन त देखलन कि कुछ लोग भक्तिभाव से केहू के पूजा करत बा. राजा के बहुते खीस आइल आ कहले कि, हम राजा सौदास हईं. तू सभे हमरा के प्रणाम करऽ. बाकिर सौदास के बात पर केहू जवाब ना दीहल आ अपना पूजा में मगन रह गइल.\nई सब देख राजा खीसि तलवार निकाल लिहले. ई देख पूजा मे बइठल सबले छोट लड़िका बोलल, राजन रउरा ई गलत करत बानी हमनी का अपना इष्टदेव चित्रगुप्त भगवान के पूजा करत बानी आ उनुकर पूजा कइला से सगरी पाप कर्म मिट जाला. अगर रउरो मन करे त हमनी का साथे पूजा में शामिल हो जाईं भा हमनी के मार डालीं.\nराजा ओह लड़िका के बात सुन के बहुते खुश भइलन आ कहलन कि तोहरा में बहुते साहस बा. कहलन कि हमहू चित्रगुप्त के पूजा कइल चाहत बानी. हमरा के एह बारे में बतावल जाव. राजा सौदास के बात सुन लोग बतावल कि घीव से बनल मिठाई, फल, चंदन, दीप, रेशमी वस्त्र, मृदंग आ तरह के तरह के संगीत यंत्र बजाके इनकर पूजा कइल जाले.\nएकरा बाद उ लड़िका बोलल कि इनकर पूजा के मंत्र ह, दवात कलम आ हाथ मे कलम काठी लेके धरती पर घूमे वाला चित्रगुप्त जी रउरा के प्रणाम करत बानी. चित्रगुप्तजी रउरा कायस्थ जाति मे उत्पन्न होके लेखकन के अक्षर प्रदान करीले. रउरा के बेर बेर प्रणाम बा. जेकरा के रउरा लिखे के जीविका दिहनी ओकर पालन करीले एहसे हमरो के शांति दीं.\nराजा सौदास एह बतावल नियम विधि से श्रद्धापूर्वक पूजा कइले आ पूजा के प्रसाद लेके अपना राज्य लवट गइले. कुछ दिन बाद राजा सौदास के मृत्यु हो गइल. यमदूत जब उनका के लेके यमलोक गइले त यमराज चित्रगुप्त से कहलन, ई राजा बड़हन दुराचारी रहुवे, एकर सजा का होखी? एह पर चित्रगुप्त हंस के कहले कि हम जानत बानी. ई राजा दुराचारी ह आ बहुते पाप कइले बा. लेकिन ई हमार पुजो कइले बा एहसे हम एकरा पर खुश बानी. रउरा एकरा के स्वर्ग में जाए दीं. एकरा बाद यम के आज्ञा से राजा के स्वर्ग भेज दीहल गइल.\nकार्तिक शुक्ल पक्ष द्वितीया के यमुना के घर पर उनकर भाई यम भोजन कइले रहले से एह दिन के यम द्वितीया भा भईया दूजो का नाम से जानल जाला. यमुना यमराज के आयु बढ़ावे के वर दिहली. मानल जाला कि जवन भाई एह दिन अपना बहिन का घरे भोजन करेले उनका घरे सुख समृद्धि बनल रहेला.\nप्रेम कुमार जी पटना में पत्रकार हईं.


मेयर बने वाली देश के पहिला किन्नर के मौत हो गइल – टटका खबर\nगोरखपुर में सगरी राजनीतिक गोलन के उम्मीदवारन के हरावत साल २००० में मेयर के वुनाव जीते वाला अमरनाथ यादव उर्फ आशा देवी के मौत काल्हु इकसठ साल के उमिर में हो गइल. ढेर दिन से उनुकर किडनी खराब रहुवे आ ओकर इलाज चलत रहुवे. उनुकर आखिरी संस्कार आजु गोरखपुर में होखे वाला बा.\nआशा देवी देश भर में पहिलका किन्नर रहली जे मेयर के पद खातिर चुनाइल रहले.\nTags: किन्नर, मेयर


टटका खबर, अतवार, १९ फरवरी २०१२ | Anjoria's Weblog\nPosted on फ़रवरी 20, 2012 by Anjoria\n(वैश्विक बिहार सम्मेलन में बोलत बिहार के मुख्यमंत्री नीतीश कुमार)\nजानकारी काल्हु अँजोरिया के वेबसर्वर डाउन रहला का चलते अँजोरिया परिवार के कई गो वेबसाइट बारह घंटा ले ना खुल सकल. एह खातिर अपना पाठक परिवार से माफी माँगत बानी.\nमुख्यमंत्री नीतीश कुमार के कहना बा कि पटना मे भइल वैश्विक बिहार सम्मेलन से बिहार के बढ़न्ती के राह खुली. खास कर के एह सम्मेलन में नेपाल के प्रधानमंत्री के अइला से बिहार के बहुते फायदा होखी. काहे कि बिहार के बहुते समस्या अइसन बाड़ी सँ जवना के समाधान नेपाल के सहयोग बिना ना हो सके.\nदोसरा तरफ कांग्रेस के प्रदेश अध्यक्ष महबूब अली कैसर के कहना बा कि ई सम्मेलन सरकार आपन छवि चमकावे खातिर आयोजित कइलसि आ एकरा से बिहार के कवनो फायदा नइखे होखे वाला.\nसारण जिला के एकमा थाना के राजापुर गाँव में एगो शौचालय बनावत घरी माटी धँसला से एगो मजदूर के मौत हो गइल. दू गो मजदूर घवाहिल हो गइल बाड़े.\nछपरा शहर में आजु से महिला थाना काम कइल शुरू कर दिहलसि. थाना के उद्घाटन करत आरक्षी महानिरीक्षक गुप्तेश्वर पांडेय कहलन कि एहसे महिला विरोधी अपराध आ महिला उत्पीड़न में कमी आई.\nपनरहियन दिन पहिले अपहृत झउआराम गाँव के अजय साह के लाश गाँवे का नियरा के एगो पोखरा से बरामद भइल बा.\nराज्य के चउथको दौर के मतदान में पहिले का बनिस्बत बेसी वोट पड़ला के खबर बा. पिछला बेर एह इलाकन में चउवालिस फीसदी मतदान भइल रहे जबकि अबकि बेर सत्तावन फीसदी मतदान के खबर बा. हरदोई जिला के शाहाबाद में सबले बेसी वोट पड़ल. ओहिजा चउँसठ फीसदी लोग वोट दिहल. राज्य के मुख्य चुनाव अधिकारी उमेश सिन्हा के कहना बा कि कतहीं से कवनो अप्रिय घटना के खबर नइखे आइल.\nचउथा दौर के मतदान खतम होखला का बाद अब सगरी पार्टी बाकी का इलाका में प्रचार करे में आपन पूरा ताकत झोंक दिहले बाड़ी सँ. पाँचवा दौर के मतदान तेईस फरवरी के पड़े वाला बा.\nग्रामीण विकास मंत्री जयराम रमेश दावा कइलन कि केन्द्र सरकार राज्यन के वित्तीय सहायता देबे में कवनो तरह के राजनीति ना करे आ हर राज्य के पर्याप्त धन दिहल जाला.\nकेरल पुलिस पिछला बुध का दिने केरल तट का लगे दू गो भारतीय मछुआरन के हत्या का मामिला में इटली के तेलवाहक जहाज एनरिका लेक्सी के दू गो नाविकन के हिरासत में ले लिहलसि. अब एह लोग से पूछताछ के कार्रवाई शुरू होखी.\nगृहमंत्री पी चिदम्बरम आजु मेघालय में सुरक्षा हालात के जायजा लिहलन. उनुका साथे मुख्यमंत्री मुकुल संगमो रहले. चिदम्बरम बाद में पत्रकारन से कहलन कि गारो नेशनल लिबरेशन आर्मी एगो उग्रवादी संगठन ह आ ओकरा पर काबू पावे खातिर सगरी उपाय कइल जाई.\nअसम सरकार केंद्र से माँग कइले बा कि नक्सल प्रभावित राज्यन के दिहल जाये वाला विशेष धनराशि ओकरो के दिहल जाव काहे कि उहो उग्रवाद प्रभावित बा.\nरेल मंत्री दिनेश त्रिवेदी कहले बाड़न कि भारत तेज रफ्तार वाली रेलगाड़ी के प्रस्ताव आगे बढ़ावे खातिर जापान का साथे मिल के एगो कार्यदल बनावे जात बा. जापान के तेजरफ्तार रेल तीन सौ किलोमीटर प्रतिघंटा का रफ्तार से चलेले आ ओकरा साथे कवनो दुर्घटनो ना होखे.\nपश्चिम बंगाल के मुख्यमंत्री ममता बनर्जी आजु कोलकाता में हावड़ा स्टेशन पर छह गो नया रेलगाड़ियन के झंडी देखाके रवाना करवली. कली कि एह रेलगाड़ियन के शूरू करा के ऊ आपन वादा निभा दिहली.\nपोलियो उन्मूलन खातिर आजु फेर देशभर में टीकाकरण अभियान चलावल गइल जवना में पांच साल तक के १७ करोड़ बुतड़ुवन के पोलियो ड्रॉप पिआवल गइल.\nसोमार का दिने देश भर में महाशिवरात्रि के पर्व श्रद्धा आ उल्लास का साथे मनावल जाई. काश्मीर में आजुवे से ई समारोह शुरू हो गइल बा. काश्मीर में एह मौका के हेरात का रूप में मनावल जाला.\nनेपाल के प्रधानमंत्री बाबूराम भट्टराई कहलन कि माओवादी लड़ाकन के नेपाली सेना में भरती करे खातिर जल्दिये ठोस कदम उठावल जाई.\nबिहार विद्यालय परीक्षा समिति के मैट्रिक परीक्षा बाईस फरवरी से शुरू होखे वाला बा. एह परीक्षा में साढ़े बारह लाख से अधिका परीक्षार्थी आपन इम्तिहान दीहें.\nअगिला साल से इंजीनियरिंग के प्रवेश परीक्षा में कुछ बदलाव कइल गइल बा. अब बारहवीं का परीक्षा में मिलल अंकन के चालीस फीसदी आ प्रवेश परीक्षा में मिलल अंक के साठ फीसदी वजन दिहल जाई. एह बदलाव से अब विद्यार्थियन के बारहवींओ का परीक्षा पर पूरा ध्यान देबे के पड़ी.\nदूरसंचार मंत्री कपिल सिब्बल कहले बाड़न कि टूजी स्पेक्ट्रम के लाइसेंस रद्द होखला का बादो विदेशी निवेशकन के भरोसा देश से खतम नइखे भइल आ ऊ सब अगिला नीलामी में बोली लगइहे.\nतिकोनिया एकदिना क्रिकेट शृंखला के आजु के मैच में भारत फेर आस्ट्रेलिया से हार गइल. ब्रिस्बेन में भइल मैछ मे २८९ रन बनावे के निशान छूवे का फेर में भारत के पूरा टीम ४४वें ओवर में १७८ रन पर समेटा गइल.\nलंदन ओलिम्पिक खातिर होखत हॉकी के क्वालीफाइंग मैच में महिला वर्ग में भारत कनाडा के चार-एक से हरा दिहलसि. दोसरा मैचन में इटली पोलैंड के चार-एक से आ दक्षिण अफ्रीका यूक्रेन के दू-शून्य से हरा दिहलसि.\nपुरुष वर्ग का मैच में भारत इटली के हरा दिहलसि, त पोलैंड कनाडा के आ फ्रांस सिंगापुर के हरवलसि.


टटका खबर, मंगल, ३० नवम्बर – टटका खबर\nजेकरा पर चोरी के आरोप उहे करत बा थानेदारी\nसुप्रीम कोर्ट सरकार से पुछले बा कि जवना आदमी के केरल के पामोलिन आयल घोटाला में नाम बा ओकरे के सतर्कता आयोग के अध्यक्ष कइसे बनावल जा सकेला ? दोसरे उहे आदमी टूजी घोटाला का दौरान दूरसंचार मंत्रालयो में रहुवे. अब ओकरे पर एह सब घोटाला के जाँच आ कार्यवाहियो करे के जिम्मेदारी बा. जब पीजी थामस के केन्द्रीय सतर्कता आयोग के अध्यक्ष बनावल जात रहे तबे विपक्ष के नेता का नाते सुषमा स्वराज ओह नियुक्ति के विरोध कइले रही बाकिर इमानदार प्रधानमंत्री आ कर्मठ गृहमंत्री मिल के ओकरे नियुक्ति करा दिहलन. अब सुप्रीम कोर्ट के सवाल उठवला का बाद थामस मौजूदा गृहमंत्री से आजु सबेरे भेंट करे गइल रहन. हवा बा कि ऊ इस्तीफा दे सकेलें. भाजपा के कहना बा कि थामस के इस्तीफा देबे के छूत दिहला के दरकार नइखे, उनुका के बर्खास्त कइला के जरुरत बा. बाकिर केन्द्र सरकार का ई बाति मान ली ?\nखेत खाये गदहा मार खाये जोलहा\nभोजपुरी में कहावत ह कि खेत खाये गदहा आ मार खाये जोलहा. गलती केहू अउर करे भुगते के दोसरा के पड़े. राष्ट्रमण्डल खेल के आयोजन के मुखिया रहल सुरेश कलमाडी के छोड़ हर केहू के पकड़ल जा रहल बा, पूछताछ हो रहल बा बाकिर कलमाडी मस्त बाड़न. कहतारें कि संसद में बयान दे के बतइहें कि ऊ कवनो गलती नइखन कइले. ओही तरह टूजी स्पेक्ट्रम घोटाला में ए राजा के छोड़ सबका खिलाफ कार्यवाही करे के हवा बनावल जा रहल बा. महाराष्ट्र के आदर्श घोटाला के दस्तावेज गायब करावल जा रहल बा. सब कुछ का बावजूद कांग्रेस के इहे दावा बा कि ऊ भ्रष्टाचारियन का खिलाफ काम करत बिया.\nवशिष्ठ नारायण के जदयू के प्रदेश अध्यक्ष बनावल गइल\nबिहार जदयू के अध्यक्ष विजय चौधरी के मंत्री बना दिहला का बाद ऊ अध्यक्ष पद से इस्तीफा दे दिहलन. अब वशिष्ठ नारायण सिंह के बिहार जदयू के अध्यक्ष बना दिहल गइल बा. वशिष्ठ एहसे पहिले समता पार्टी के प्रदेश अध्यक्ष रहलें. लालू सरकार में ऊ मंत्री रहलें बाकि साल १९९४ में इस्तीफा दे के नीतीश का संगे आ गइलें.\nबिहार में जनता कि मिली सेवा पावे के अधिकार\nआम जनता के काम एगो तय समय सीमा का भीतर कर दिहल अब सरकारी अधिकारियन के जिम्मेदारी बना दिहल जाई. जे समय सीमा का भीतर काम ना करा पाई ओकरा के जुर्माना भरे के पड़ी. बिहार एह तरह के कानून बनावे वाला देश के पहिलका राज्य होखी. सुचना के अधिकार से बड़हन जरुरी आ कारगर ई अधिकार होखी. बाकिर अगर अधिकारी प्रधानमंत्री का तरह काम करे लागस कि कवनो फैसला ना लिहलो फैसला होला आ एह तरह से जनता के काम भइल चाहे ना काम त हो गइल, तब का होखी ?\nविधान सभा के सत्र आजु से शुरु\nबिहार के पन्दरहवाँ विधानसभा के सत्र आजु से शुरु हो गइल. सत्र नौ दिसम्बर ले चली. दू दिसम्बर ले विधायक लोग के शपथ दिआवल जाई. तीन दिसम्बर के राज्यपाल के भाषण होखी. छह तारीख के ओह पर बहस बतकुच्चन होखी. सात दिसम्बर के ओह बहस के जवाब दिहल जाई. अबकी के विधानसभा में विपक्षि विधायक कुल सैंतीसे गो बाड़न आ एह कम संख्या में मौजूद विपक्ष कवनो सख्त तेवर ना देखा पाई.\nलोजपा विधायक दल आपन नेता चुनलसि\nतीन सदस्य वाला लोजपा विधायक दल अररिया से विधायक चुनाइल जाकिर हुसेन खान के आपन नेता चुन लिहलसि. विधायक दल के बईठका में तीनो विधायक मौजूद रहलें. ओने राजद आपन नेता अब्दुल बारी सिद्दीकी के बनवले बिया. बुझात बा कि सदन में विपक्ष के नेता बनावे खातिर दुनु दल में कवनो सुलह समझौता ना हो सकल.\nमायावती बिहार में अपना हार के जिम्मेदार लालू आ पासवान के बतवली\nबिहार चुनाव का बारे में बोलत यूपी के मुख्यमंत्री काल्हु कहली कि बिहार में कवनो खास विकास नइखे भइल. असल विकास त यूपी में हो रहल बा. इहो कहली कि ई कहल गलत बा कि बिहार के जनता जाति पाँति से उपर उठ के नीतीश के वोट दिहलसि. कहली कि जाति पाँति से उपर उठ के यूपी के जनता साल २००७ में उनका के बहुमत दिहलसि. मायावती का हिसाब से बिहार में नीतीश के जीत नइखे भइल बलुक लालू आ रामविलास के हार भइल बा आ लालू रामविलास के परिवारवाद आ लालू राबड़ी के कुशासन याद करे के बिहार के जनता ओह लोग का खिलाफ एकतरफा वोट दिहलसि आ ओहि आँधी में उनकर बसपो उधिया गइल.\nसहारा इण्डिया रियल इस्टेट पर जनता से धन जमा करवला पर रोक\nनिवेशकन के सब्ज बाग देखा के करोड़ो अरबो रुपिया जमा करावे वाली सहारा इण्डिया रियल इस्टेट पर सेबी जनता से अउरी धन जमा करवला पर रोक लगा दिहले बिया. सहारा इण्डिया सेबी के फैसला का खिलाफ इलाहाबाद हाई कोर्ट के लखनऊ पीठ में याचिका दायर कर के गोहार लगवले बा कि एह आदेश के रद्द करावल जाव. बतावल जा सकेला कि पिछला कई साल से आपन घर खरीदे का चक्कर में हजारन लोग लाखो रुपिया जमा कर के टकटकी लगवले बा आ कंपनी के अधिकारी कवनो जवाब नइखन देत.


जमशेदपुर। भोजपुरिया समाज के सबसे वरिष्ठ गायक अउर भोजपूरी गीतन के सम्राट भरत शर्मा 'ब्यास' के सरकारी उपेक्षा पर लोगन के विरोध खुल के सामने आ रहल बा। अपना जिनगी के करीब चार दशक भोजपुरी गीत-संगीत खातिर समर्पित कइला के बावजुद भरत शर्मा ब्यास के कवनो सरकारी सम्मान ना मिलला पर लोग सरकार के नीयत पर सवाल उठा रहल बाटे। एह घटनाक्रम में काल्ह एगो नया मोड आइल, जब भोजपुरी के करीब हर प्रमुख संस्था आ कई गो प्रमुख कलाकार/रचनाकार लोग एक स्वर में भारत सरकार से भोजपुरी गीत-संगीत में योगदान खातिर प्रसिद्ध गायक भरत शर्मा पद्मश्री के पद्मश्री सम्मान देवे के माँग कइल। Read more...\nComments (6)\tएक लाख लोग जुटल भोजपुरिया स्वाभिमान सम्मेलन में\nसिवान। "एक लाख से बेसी लोगन के जमावडा एह सम्मेलन के सफलता के कहानी कह रहल बा, अउर हमरा गर्व बा कि हम एह आयोजन के हिस्सा बानी," भोजपुरी ...\nComments (7)\tछा गइलन आईजी गुप्तेश्वर पाण्डेय...\nसिवान। "एह कार्यक्रम में उपस्थित कवनो व्यक्ति यदि ओहिजा आईजी गुप्तेश्वर पाण्डेय के भाषण ना सुनल, त फेर ऊ एह प्रोग्राम के मर्म ही ना समझ...\nComments (3)\tमंच पर भावुक भइलन भरत शर्मा\nसिवान। राजेंद्र बाबु के जनम दिन का दिने (3 दिसम्बर) पंजवार के धरती पर कदम रखते साथ भोजपुरी सम्राट भरत शर्मा के ई त अहसास हो गइल रहे कि ...\nAdd your comment\tभोजपुरिया स्वाभिमान सम्मेलन : झलकियां\nसिवान। भोजपुरिया स्वाभिमान सम्मेलन के दूसरका आयोजन कई मायना में एह तरह के बाकी आयोजनन से अलग रहे। एहिजा हमनी का कार्यक्रम से जुडल कुछ ख...


गांजा सेवन की बात स्वीकार, कॉमेडियन भारती सिंह के पति हर्ष लिम्बाचिया भी गिरफ्तार! | Media House Press\nHome फिल्मी दुनिया गांजा सेवन की बात स्वीकार, कॉमेडियन भारती सिंह के पति हर्ष लिम्बाचिया भी गिरफ्तार!\nसंविधान ही है जिसमें हमें आजादी और परस्पर मौलिक अधिकार दिया है : सादात अनवर\nTotal views : 20041912


ग्रेट साल्ट लेक - विकिपीडिया\nग्रेट साल्ट लेक\nUtah के नक्शा पर देखावल जाय\n41°10′N 112°35′W / 41.167°N 112.583°W / 41.167; -112.583निर्देशांक: 41°10′N 112°35′W / 41.167°N 112.583°W / 41.167; -112.583\nथाला के देस\n33 ft (10 m) average, high of 45 फीट (14 मी) in 1987, low of 24 फीट (7.3 मी) in 2021\n15,338,693.6 एकड़·फीट (18.92 किमी3)\nग्रेट साल्ट लेक (अंगरेजी: Great Salt Lake) पच्छिमी गोलार्ध में सभसे बड़हन नमकीन पानी के झील बाटे, आ पूरा दुनियाँ के आठवाँ सभसे बड़हन टर्मिनल झील बा। ई झील अमेरिका के ऊटा राज्य के उत्तरी इलाका में पड़े ले आ लोकल जलवायु पर एकर परभाव देखे के मिले ला। ई झील पुराना जमाना के इतिहासी झील बोनेविले के बाकी बचल हिस्सा हवे जे कब्बो पच्छिमी ऊटाह के जादेतर हिस्सा पर बिस्तार लिहले रहे।\nकौनों साधारण साल में नापजोख के औसत आधार पर एकर रकबा 1,700 वर्ग मील (4,400 किमी2) रहे ला, हालाँकि, एकरा छिछिल गहिराई, बस 16 फीट (4.9 मी) के चलते एकरे एरिया में एक साल से दुसरे साल के बीचा में अंतर देखे के मिले ला। 1980 के दशक में ई इतिहासी 3,300 वर्ग मील (8,500 किमी2) ले पहुँच गइल रहे आ वेस्टर्न डेज़र्ट पंपिंग प्रोजेक्ट चलावल गइल कि एह झील से पानी पंप क के अगल-बगल के रेगिस्तान में भेजल जा सके आ लोकल बाढ़ के रोकल जा सके। 2021 में, कई सालन के सूखा के चलते आ ऊपरी धारा सभ के डाइवर्शन के चलते ई सभसे कम एरिया के रिकार्ड लेवल 950 बर्ग मील (2,460 km²) ले पहुँच गइल जे एकरे पाहिले 1963 में रिकार्ड कइल सभसे कम एरिया से भी कम रहल।\nएह झील में गिरे वाली तीन गो सहायिका नदी जॉर्डन, वेबर आ बियर नदी सभ मिल के एह झील में सालाना लभग 11 लाख टन खनिज सभ के ले आ के बिछावे लीं। झील से पानी निकसे के कौनों जरिया नइखे आ खाली भाप बन के उड़े से एकरे पानी के कमी होला, एही कारण एह झील के पानी नमकीन हवे (समुंदरी खारा पानी से बहुते बेसी हवे) आ पानी के डेंसिटी बहुत बेसी हवे। पानी के डेंसिटी बेसी होखे के कारन एह में पँवरे वाला लोग के अइसन बुझाला की ऊ पानी पर उतिरा के पँवर रहल बा।\nएकरा के "अमेरिकी डेड सी" कहल जाला, आ ई कई लाख अहिजा के देसी चिरई-चुरुंग, नमकीन पानी के झींगा, तीरे के चिरई, आ पनमुर्गी सभ के आवास उपलब्ध करावे ले आ विल्सन'स फैलारॉप (Wilson's phalarope) नाँव के चिरई के सभसे बेसी आबादी एहिजा मिले ले।\n↑ 1.0 1.1 "Great Salt Lake". Encyclopædia Britannica Online. पुरालेखित से पुरालेखित February 17, 2007 के. पहुँचतिथी June 18, 2006.\n↑ 2.0 2.1 2.2 "Great Salt Lake, Utah". United States Geological Survey. पुरालेखित से पुरालेखित May 6, 2009 के. पहुँचतिथी April 12, 2009.\n↑ "Great Salt Lake Reaches New Historic Low". USGS. U.S. Department of the Interior. पहुँचतिथी July 24, 2021.\n↑ Arave, Lynn. "Great Salt Lake: A Lively Recreational Jewel". Deseret News. ओरिजनल से मार्च 21, 2006 के पुरालेखित.\n↑ "Birds and Great Salt Lake". United States Geological Survey. पुरालेखित से पुरालेखित July 13, 2013 के. पहुँचतिथी June 19, 2006.\nविकिमीडिया कॉमन्स पर Great Salt Lake से संबंधित मीडिया\n"Great Salt Lake" . The New Students Reference Work . 1914.\n"Great Salt Lake" . एन्साइक्लोपीडिया ब्रिटैनिका (11वाँ संस्क.). 1911.\n"Great Salt Lake" . New International Encyclopedia. 1905.\n"https://bh.wikipedia.org/w/index.php?title=ग्रेट_साल्ट_लेक&oldid=703022" से लिहल गइल\nअमेरिका के भूगोल\nअमेरिका के जलभंडार\nअमेरिका के झील\nएह पन्ना पर आखिरी बेर संपादन 8 जनवरी 2022 के 21:41 बजे भइल रहल।


टटका खबर, शुक, २३ जुलाई – Anjoria\nJul 23, 2010 टटका खबर, भोजपुरी समाचार\nकेन्द्र सरकार के हथियार बनल सीबीआई का खिलाफ भाजपा\nभाजपा के केन्द्रीय नेता प्रधानमंत्री मनमोहन सिंह के दिहल भोज में ना जइहें काहे कि केन्द्र सरकार सीबीआई के गुजरात में राजनीतिक हथियार का रुप में इस्तेमाल कर रहल बिया. शोहराबुद्दीन मामिला में ऊ गुजरात के गृह मंत्री अमित शाह के काल्हु अपना हियाँ हाजिर होखे के कहले रहुवे. अमित शाह हाजिर ना भइलन आ अब सीबीआई उनका के गिरफ्तार करे का जुगत में बिया. अमित शाह जब कहलन कि उनका के सीबीआई आपन प्रश्नावली दे देव आ समय देव हाजिर होखे के बाकिर सीबीआई उनकर निहोरा नइखे मनले.\nचीन पाकिस्तान परमाणु समझौता के अमेरिका विरोध करी\nअमेरिका साफ साफ कह दिहले बा कि ऊ न्युक्लियर सप्लायर ग्रूप में पाकिस्तान के दिहल जाये वाला चीन के दु गो परमाणविक भट्ठी के विरोध करी. अलगा बात बा कि सदस्य देश एनएसजी के फैसला माने खातिर बाध्य नइखन. पाकिस्तान अमेरिको से माँग करत रहेला कि ओकरो साथे अमेरिका भारते जइसन परमाणू समझौता करो बाकिर अबही ले अमेरिका एकरा खातिर तइयार नइखे भइल काहे कि एह मामिला में पाकिस्तान के आचरण भरोसा लायक नइखे रहल.\nपूर्व क्रिकेट अम्पायर धोखाधड़ी का आरोप में बन्द\nचेन्नई के रहे वाला पूर्व क्रिकेट अम्पायर के जी लक्ष्मी नारायणन के बैंक आप बड़ौदा के झाँपसपट्टी देबे खातिर गिरफ्तार कर लिहल गइल बा. केजी एगो जमीन खरीदलन आ ओह पर मकान बनावे का नाम पर बैंक से १९ लाख रुपिया कर्जा ले लिहलन. कर्जा के किस्त देबे में पीछा चलत नारायणन के जब संपत्ति जब्त करे के कोशिश कइल गइल त पता चलल कि ऊ एगो अउरी महिला के धोखा दे दिहले बाड़न आ ऊ मकान ओकरा के बेच दिहले बाड़न. से बैंक उनका पर मुकदमा कर दिहलसि आ उनका के उनका दोसरा घर से गिरफ्तार कर लिहलसि.\nपटना के आर ब्लाक चौराहा पर लाठी चार्ज भइल\nशिक्षा संस्थानन में अव्यवस्था का विरोध का नाम पर राजद के छात्र शाखा काल्हु पटना में जुलूस निकलसि आ हड़ताली चौराहा पर जम के बवाल मचवलसि. पुलिस बाद में आँसू गैस के गोला फेंक के आ लाठी चार्ज कर के ओह लोग के खदेड़लसि. शिक्षा में पसरल अव्यवस्था के जिम्मेदार सरकार के बतावत ऊ लोग नीतीश कुमार आ सुशील मोदी के इस्तीफा के माँग करत रहुवे.\nशादी करे के झाँसा दे के बनावल यौन संबंध बलात्कार ना ह\nमुंबई हाई कोर्ट एगो मुकदमा का फैसला में कहले बा कि शादी करे के भरोसा दिला के बनावल यौन संबंध बलात्कार ना होला. कोर्ट एगो आदमी के मिलल सजायो खतम कर दिहलसि जवना पर आरोप रहे कि ऊ एगो नाबालिग लड़की के शादी करे के भरोसा दे के गर्भवती बना दिहले रहे. बाद में जब लड़की अपना बाप के सब बाति बतवलसि त ओह आदमी के गिरफ्तार कर लिहल गइल आ निचला अदालत से ओकरा के दस साल के जेल के सजा सुना दिहल गइल. तब ऊ हाई कोर्ट में अपील कर दिहलसि जहवाँ से ऊ छूटे में सफल रहल. देखल जाव कि नारी मुक्ति वाला लोग अब का कहत बा.\nप्रधानमंत्री कार्यालय में एन्डरसन के भागे का मामिला में अमेरिका से आइल फोन के कवनो रिकार्ड नइखे\nप्रधानमंत्री कार्यालय कहले बा कि ओकरा लगे एन्डरसनके भारत यात्रा का दौरान अमेरिका से आइल कवनो फोन के रिकार्ड नइखे. कार्यालय ई जवाब सूचना का अधिकार का तहत पुछल गइल एगो सवाल का जवाब में कहले बा. एह जवाब में इहे कहल गइल बा कि ओकरा लगे कवनो रिकार्ड नइखे. अश्वत्थामा हतो वाला अन्दाज में ई नइखे बतावल गइल कि ओह दौरान कवनो फोन आइल रहे कि ना! ज्यादा संभावना एकरे बा कि फोन त आइल बाकिर ओकर कवनो रिकार्ड नइखे.\nबिहार में बाढ़ के खतरा\nपश्चिमी चंपारण के दियारा इलाकन में बाढ़ के खतरा पैदा हो गइल बा. दरभंगा का कुशेश्वर स्थान में कमला बलान आ कोसी के बाढ़ से सगरी सड़क जलमग्न हो गइल बाड़ी सँ. सुपौल में कोसी तटबंध में तीन जगहा से पानी के रिसाव हो रहल बा. बेतिया में गंडक दबाव बढ़ा दिहले बिया. अउरियो क६ जगहा से बाढ़ के खतरा के अनेसा के खबर बा.\nअजहरुद्दीन के शादी टूट का कगार पर\nसंगीता बिजलानी से चलत आ रहल अजहर के शादी चौदह साल बाद खतरा में पड़ गइल बा काहे कि अजहर के अब अपना से अधिया उमिर के एगो बैदमिन्टन खिलाड़ी पसन्द आ गइल बिया. ऊ बैडमिंटनो खिलाड़ी शादी शुदा हिय आ आजुकाल्हु अपना पति तीन बेर के राष्ट्रीय बैडमिंटन विजेता चेतन आनन्द से अलगा रहतारी. अजहर अगिला हफ्ता तलाक के अर्जी दायर करे वाला बाड़न. अजहर आजुकाल्हु यूपी का मुरादाबाद से कांग्रेस के सांसद हउवें. अजहर एह खबर के बकवास बतवले बाड़न.\nडायरेक्ट टू होम सर्विस खातिर कम से कम डेढ़ सौ रुपिया देबे के पड़ी\nटीआरएआई अपना आदेश में कहले बा कि डीटीएच सेवा के ग्राहक अपना पसन्द के चैनल देख आ चुन सकेलें आ ई सर्विस देबे वाला लोग के एक एक चैनल के अलग अलग रेट देबे के होखी. अबही बूके बना के कई गो चैनल एके में राखल जाला चाहे ऊ रउरा पसन्द आवे भा ना. कंपनियन के राहत चहुँपावत इहो कहल गइल बा कि ग्राहक के कम से कम डेढ़ सौ रुपिया हर महीना देबही के पड़ी. मतलब ओकरा अतना चैनल जरुर चुने के पड़ी कि ओकर किराया डेढ़ सौ रुपिया से उपर हो जाय. ई नियम सितम्बर से लागू करे के कहल गइल बा बाकिर तकनीकि कारण बता के कंपनी एकरा के अगिला जनवरी से लागू कर सकेले. बाकिर लागू करही के पड़ी.\nश्रीलंका का साथे टेस्ट मैच हरला का बावजूद वीरेन्द्र सहवाग के आईसीसी रैंकिंग में बैट्समैनी में टॉप जगहा बरकरार बा. गेंदबाजी में “दूसरा” फेंक के आठ सौ विकेट के रिकार्ड बनावे वाला मुरलीधरन खेल से सन्यास ले लिहले बाड़न. उनका रिकार्ड के तूड़ल कवनो गेंदबाज खातिर बहुते मुश्किल होखी.\nहाकी इण्डिया के महिला टीम के कोच एम के कौशिक के इस्तीफा सकार लिहल गइल बा. एगो महिला खिलाड़ी उनका दुराचरण के बात सभका सोझा कहे के हिम्मत कर लिहलसि जवना खातिर हाकी के बाकी खिलाड़ी ओकरा के धन्यवाद दिहले बाड़े. लड़की कहले बिया कि कौशिक ओकरा के बार बार यौन संबंध बनावे खातिर उकसावत रहलन.


खबर एक नजर में – टटका खबर\nखबर एक नजर में\nइंजीनियरिंग परीक्षा खातिर स्पेशल ट्रेन\nकर्नाटक का बैंगलुरु में होखे वाला इंजीनियरिंग प्रवेश परीक्षा खातिर अगिला दस मई के एगो विशेष गाड़ी दरभंगा से खुली जवन यशवन्तपुर तकले जाई. दरभंगा से सबेरे ६.४० पर खुले वाली ई रेलगाड़ी समस्तीपुर से ७.४० पर, बरौनी से ८.४५ पर आ पटना से १२.३० पर खुली. लवटति में यशवंतपुर से १० मई के रात ११.३० बजे खुली आ वापिस दरभंगा ले जाई.\nबिहार पंचायत चुनाव के तिसरका चरण\nआजु बुध २७ अप्रैल के वोट डालल जा रहल बा. पिछला दुनु चरण का वोटिंग का दिने भइल हिंसक घटना के ध्यान में राखत प्रशासन पहिले से चौकस बा. मैदान छोड़ के भागे वाला सुरक्षाकर्मियन का खिलाफ कार्रवाई कइल जाई. नक्सल प्रभावित 14 गो प्रखंड में तीने बजे ले वोटिंग होखी. बाकी जगहा चार बजे ले वोट डालल जा सकी.\nलड़की उठा ले गइले सँ\nभेल्दी थाना क्षेत्र के मानपुर गांव से खरौनिया माई का मंदिर में पूजा करे गइल एगो स्कूली छात्रा के कोरेया गाँव के कुछ लड़िका बहका फुसला के भगा ले गइल बाड़े सँ. लड़की के बाप थाना में मुकदमा दर्ज करा दिहले बाड़न. पुलिस एकरा के प्रेमप्रपंच के मामिला मानत बिया.\nअपना फिलिम के प्रचार में मोहन राठौर\nमहुआ टीवी के सुर संग्राम के विजेता मोहन राठौर अब फिलिम में काम करे लागल बाड़े. अभय सिन्हा आ महुआ टीवी के सहयोग से बनल फिल्म “जंग” में मोहन राठौर पहिला बेर सिनेमा का परदा पर आइल बाड़न. मोहन राठौर के दुगो अउरियो फिलिम नाचा गावा मजा करा आ हमार मेहरारु नं॰ वन आ म्यूजिक अलबम प्यार साँचो करिला जल्दिये आवे वाली बाड़ी सँ. मोहन राठौर के कहना बा कि कुछ दर्शकन के डिमाँड आ कुछ निर्माता लोग का लालच का चलते भोजपुरी सिनेमा में फूहड़पन बढ़ल बा. अइसनका करे वाला कुछे लोग बा बाकिर पूरा इन्डस्ट्री बदनाम हो जात बिया.\nग्रामीण प्रबंधन संस्थान के दीक्षान्त समारोह\nकाल्हु मंगल का दिने गुजरात के आनन्द में ग्रामीण प्रबंधन संस्थान के दीक्षान्त समारोह में संस्थान के तीसवाँ बैच के उपाधि वितरण देश के उपराष्ट्रपति हामिद अंसारी का हाथे भइल. सगरी विद्यार्थी पुरा तरह से भारतीय वेश भूषा में रहलें. देह पर सफेद पाजामा कुर्ता, गोड़ में कोल्हापुरी चप्पल, आ उपाधि का साथ मिले वाला अंगवस्त्रम सगरी विद्यार्थियन के एक साथ जोड़त रहे. लड़िका लड़िकी दुनु के एकही वेश रहे. देश के प्रतिष्ठित प्रबंधन संस्थानन में शुमार आनन्द के ग्रामीण प्रबंधन संस्थान से निकले वाला छात्र बड़हन कंपनियन का बदले सामाजिक सेवा में लागल आ ग्राम विकास के काम करे वाली कंपनी आ संस्था से जुड़ल पसन्द करेलें. हर साल का तरह एहु साल सगरी लोग के कैंपस प्लेसमेंट मिल चुकल बा आ अब लोग अपना अपना नौकरी पर चल जाई.\nदेश में एक हजार विश्वविद्यालयन के जरुरत बा\nकेन्द्रीय मानव संसाधन मंत्री कपिल सिब्बल राजस्थान के बांदरसिंदरी में राजस्थान केन्द्रीय विश्वविद्यालय के आधारशिला पट्टिका के अनावरण कइला का बाद अपना संबोधन में कहले कि देश में एक हजार नया विश्विवद्यालय आ ४५ हजार नया महाविद्यालयन के जरुरत बा जवना खातिर सरकार अकेले सबकुछ ना कर सके. निजी क्षेत्र के एह दिशाईं आगा आवे के पड़ी.\nभोजपुरी गायिका देवी के पिता के निलंबन वापिस\nखबर एक नजर में (28 अप्रेल 2011)\nफैन्स चांदनी सिंह के जनमदिन के बधाई दिहलें\nMay 27, 2019 admin\nTatkaKhabar उत्तर प्रदेश चुनाव\nउत्तरप्रदेश से लोकसभा चुनाव 2019 के आधिकारिक परिणाम\nTatkaKhabar चुनाव बिहार\nबिहार से लोकसभा चुनाव 2019 के आधिकारिक परिणाम\nटटका खबर व्यापार\nउत्तर प्रदेश देश-दुनिया बिहार भोजपुरी पट्टी\nदेश-दुनिया राजनीति व्यापार\nटटका खबर देश-दुनिया


West Bengal Chief Minister Mamata Banerjee admitted to hospital under supervision of6doctors Bhojpuri Spl: ममता बनर्जी अस्पताल में, छह सदस्यीय डाक्टरन के टीम के निगरानी में\nBhojpuri Spl: ममता बनर्जी अस्पताल में, छह सदस्यीय डाक्टरन के टीम के निगरानी में\nममता बनर्जी (Mamata Banerjee) चुनाव लड़े खातिर हल्दिया (Haldia) में नामांकन कके फेर वापस नंदीग्राम (Nandigram) अउवी आ उनुकर आरोप बा चुनाव प्रचार के दौरान साजिश के तहत उनुका पर हमला कइल गउवे. मौका पर लोकल पुलिस ना रहुए. लोकल एसपी भी ना रहुअन.\nममता बनर्जी कोलकाता के एसएसकेएम अस्पताल के वुडबर्न ब्लाक में भर्ती बाड़ी. काल देर शाम उनुका अस्पताल में भर्ती होखे के पहिलहीं उनुकर भतीजा अभिषेक बनर्जी, राज्य के मंत्री पार्थ चटर्जी, फिरहाद हाकिम आ सुब्रत मुखर्जी अस्पताल पहुंचल रहुए लोग. राज्य के स्वास्थ्य सचिव एन एस निगम भी तुरंते पहुंचि गउवन. राज्यपाल जगदीप धनखड़ भी उनुका के अस्पताल में देखे खातिर पहुंचि गउवन. चुनाव लड़े खातिर हल्दिया में नामांकन कके फेर वापस नंदीग्राम अउवी आ उनुकर आरोप बा चुनाव प्रचार के दौरान साजिश के तहत उनुका पर हमला कइल गउवे. मौका पर लोकल पुलिस ना रहुए. लोकल एसपी भी ना रहुअन.\nकहुई कि हम अपना एसयूवी गाड़ी में बइठे जात रहनी हं तले चार-पांच आदमी हमरा संगे धक्का- मुक्की करुए आ खूब जोर हमार गोड़ कचार दिहुए. ममता के एह आरोप पर केंद्रीय चुनाव आयोग, राज्य चुनाव आयोग से शुक्रवार तक रिपोर्ट मंगले बा. नंदीग्राम से तुरंते उनुका के कोलकाता पहुंचावल गउवे. ममता बनर्जी कहुई कि चोट के वजह से उनका पैर में सूजन आ गइल बा आ उनका बोखार नियर महसूस होता. ममता बनर्जी ओह घरी बेचैन लागत रहुई. उनकर सेक्योरिटी में लागल लोग उनका के अपना हाथ पर उठाके गाड़ी में बइठउवे लोग. एइजा गौर करे लायक बात ई बा कि ममता बनर्जी के जेड प्लास सेक्युरिटी मिलल बा. ऊ खुद मुख्यमंत्री बाड़ी आ पुलिस विभाग भी खुद उनुका लगे बा. मुख्यमंत्री जहां भी चलेली उनुका संगे एक लंबा- चौड़ा काफिला चलेला. सुरक्षा के भारी इंतजाम रहेला. अइसना में उनुका पर हमला भइल सुरक्षा व्यवस्था पर बहुत बड़ प्रश्नचिन्ह खड़ा करता. ममता बनर्जी के बांया गोड़ में प्लास्टर चढ़ावल गइल बा. सीना में दर्द के शिकाइत रहुए आ सांस लेबे में दिक्कत रहुए. काल्ह सुबह तक सब ठीक रहल ह. ममता बनर्जी आराम करत रहली ह. नंदीग्राम में चुनाव प्रचार में रास्ता में जौन मंदिर परत रहुए ओमें ममता बनर्जी जाके दर्शनो करत रहुई. डाक्टर कहता लोग कि उनका बा टखना आ गोड़ में गंभीर चोट लागल बा, दहिना कंधा, बांह आ गर्दन में चोट लागल बा. डाक्टरन के निगरानी में ऊ 48 घंटा खातिर राखल गइल बाड़ी.\nउनुकर एमआरआई (मैग्नेटिक रिजोनेंस इमेजिंग) कइल गइल बा ताकि गोड़ के हाड़ के का हाल जानल जा सके आ कौन- कौन टिश्यू जख्मी बाड़न स, एकर पता चल सके. ई घटना जौना दोकान के सामने भउवे, ओकर मालिक निमाई मैती कहतारे कि भीड़ ममता बनर्जी का ओर बढ़ुए. जइसे-जइसे लोग आगे बढ़ुए, ममता बनर्जी के पैर कार के दरवाजा से टकरा गउवे आ ऊ चोटिल हो गउवी. एह मुद्दा पर आरोप- प्रत्यारोप तेज हो गइल बा. तृणमूल कांग्रेस के शिक्षा मंत्री पार्थ चटर्जी तुरंते चुनाव आयोग पर नाराजगी जाहिर करुअन. आरोप लगउवन कि चुनाव आयोग पहिले लॉ एंड आर्डर के एडीजी के हटउवन फेर डीजी पुलिस के भी हटा दिहुअन. एकरा अलावा चुनाव आयोग संवेदनशील मामला में कुछु बोलत नइखे. एगो अउरी मंत्री सुव्रत मुखर्जी कहुअन कि विरोधी पार्टी ममता बनर्जी के रास्ता से हटावल चाहता, एही से हमला करावता. आजु तृणमूल कांग्रेस के नेता लोगन के एगो टीम चुनाव आयोग से भेंट कइले बा आ आपन शिकायत दर्ज करवले बा. ओने भारतीय जनता पार्टी के अध्यक्ष दिलीप घोष कहुअन कि एह घटना के सीबीआई से जांच होखे चाहीं. एकर तथ्य सामने आवे के चाहीं.\nकैलाश विजयवर्गीय कहुअन- “मुख्यमंत्री के अइसन सुरक्षा बा कि केहू के हिम्मत ना परी कि उनका ओर केहू आंख उठाके भी देखो. हमला के बात त दूर के बा. पश्चिम बंगाल में हम छव साल से राजनीति करतानी. ममता बनर्जी जइसन सुरक्षा घेरा में रहेली, जौना तरह के उनकर कार्यकर्ता बाड़न स केहू के हिम्मत ना होई कि उनका तरफ केहू देख लेउ. अगर वास्तव में अइसन भइल बा त हम चुनाव आयोग से आग्रह करबि कि एकर सीबीआई जांच होखो. हमलावर के बड़ सजा होखेके चाहीं. मुख्यमंत्री के मालूम बा कि उनकर जमीन खिसकि गइल बा. ऊ सहानुभूति चाहतारी.'' बीजेपी सांसद अर्जुन सिंह कहुअन कि ममता बनर्जी सहानुभूति बटोरे के कोशिश करतारी. नाटक करतारी. पश्चिम बंगाल में कानून-व्यवस्था बहुते खराब बा. उनकर सुरक्षा में भारी संख्या में जवान रहेले सन. कौनो भूत त हमला कइले नइखे, कौनो आदमिए कइले होखी. पुलिस काहें नइखे पकड़ले?\nलोकसभा में कांग्रेस के नेता आ बंगाल कांग्रेस के शीर्ष नेता लोगन में से एक अधीर रंजन चौधरी कहुअन कि ममता बनर्जी के हमला के आरोप सियासी पाखंड ह. जब उनका लागल ह कि नंदीग्राम में उनकर पकड़ नइखे त ई पाखंड रचली ह. ममता बनर्जी आखिर मुख्यमंत्री बाड़ी, ऊहे गृहमंत्री बाड़ी. आश्चर्य ई बा कि उनुका पर हमला भउवे आ कौनो पुलिस वाला ओइजा ना रहुए? केहू एपर बिसवास क सकेला?\nअधीर रंजन चौधरी काल्हुए आरोप लगवले रहुअन कि ममता बनर्जी भारतीय जनता पार्टी (भाजपा) से डेरा गइल बाड़ी. ममता बनर्जी के पहिली बार खुद के ब्राह्मण साबित करेके परता. ममता बनर्जी पहले कहत रहली ह कि हिजाब पहिरेली आ मुसलमानन के हिफाजत करेली. लेकिन अब उनकर व्यवहार बदलि गइल बा. अधीर रंजन चौधरी कहतारे कि मुख्यमंत्री आजकल चंडी पाठ करतारी.\nभाजपा नेता आ सांसद बाबुल सुप्रियो काल कहले रहुअन कि जब मौजूदा चीफ मिनिस्टर के अपना पारंपरिक सीट से जीत के भरोसा नइखे त एकर मतलब साफ बा कि उनुका डर बा कि ऊ भवानीपुर से हार जइहें. भवानीपुर में 40 से 45 हजार मुसलिम मतदाता बा लोग. तृणमूल कांग्रेस के अस्तित्व में अइला का बाद ई मतदाता ममता बनर्जी के वोट देत आइल बा लोग. बाकिर ए बार ममता बनर्जी भवानीपुर से शोभनदेव चटर्जी के लड़ावतारी.\nपूर्व मेदिनीपुर ज़िला में हल्दी नदी का किनारे बसल अचर्चित गांव सन 2007 में ज़मीन अधिग्रहण विरोधी आंदोलन के कारण चर्चा में आ गइल. दरअसल इंडोनेशिया के सलीम ग्रुप खातिर तत्कालीन वामफ्रंट सरकार नंदीग्राम से 11 किलोमीटर दूर नयाचार में किसानन के 4,450 हेक्टेयर जमीन के अधिग्रहण क लिहलस. लोग विरोध प्रदर्शन कइल त पुलिस फ़ायरिंग क दिहलस जवना में 14 लोग मरा गइल रहे. एकरा नंदीग्राम अंतरराष्ट्रीय स्तर पर सुर्खी में आ गइल रहे. नंदीग्राम विधानसभा क्षेत्र में 30 प्रतिशत अल्पसंख्यक बा लोग आ 70 प्रतिशत हिंदू. भाजपा के एही हिंदू वोटरन पर भरोसा बा. त ममता के अल्पसंख्यक मतदाता पर ढेर भरोसा बा. बाकिर ऊ जानतारी कि नंदीग्राम में बहुसंख्यक हिंदू बा लोग. ममता बनर्जी बार- बार कहतारी कि भाजपा 70-30 के आंकड़ा से खेलतिया." अपना पहिलकिए सभा में नंदीग्राम के मॉडल बनावे के वादा करुई मुख्यमंत्री ममता बनर्जी. कहुई कि नंदीग्राम में एगो विश्वविद्यालय आ हल्दिया से जोड़े वाला एगो पुल बनावल बहुते जरूरी बा.\nत शुभेंदु अधिकारी कहतारे क- "एकरा पहिले भी मुख्यमंत्री भगवान राम के कई बार अपमान कइले बाड़ी. सरस्वती मंत्र के ग़लत पाठ कइले बाड़ी आ अब रैली में चंडीपाठ के ग़लत जाप करतारी. मुख्यमंत्री बंगाल के संस्कृति के बार-बार अपमान कइले बाड़ी."\nसन 2011 में राज्य में पहिली बार सत्ता में अइला के साल भर बादे ममता बनर्जी मसजिद के इमाम लोगन खातिर ढाई हज़ार रुपया के मासिक भत्ता देबे के घोषणा क दिहली. पिछला साल यानी 2020 में पहिली बार मुख्यमंत्री राज्य के आठ हज़ार से ज़्यादा ग़रीब ब्राह्मण पुजारियन के एक हज़ार रुपया मासिक भत्ता आ मुफ़्त आवास देबे के एलान करुई. ओकरा बाद प्रश्न उठल कि इमाम लोगन के ढाई हजार रुपया महीना आ पुजारिन के एक हजार रुपया महीना काहें? हिंदू धर्म का संगे ई भेदभाव काहें? नंदीग्राम से कांग्रेस-लेफ्ट आ आईएसएफ गठबंधन सीपीएम के मीनाक्षी मुखर्जी के उम्मीदवार बनवले बा. बाकिर ऊ लड़ाई में तीसरा नंबर पर लउकतारी. (लेखक विनय बिहारी सिंह वरिष्ठ पत्रकार हैं.)


टटका खबर (बुध, 30 सितंबर 2015) – टटका खबर\nलालू यादव पर जातिवादी भाषण देबे ला आ सुशील मोदी पर वोटरन के लालच देबे का आरोप में मुकदमा दर्ज करवले बावे प्रशासन. एह लोग के भाषण के वीडियो टेप मंगा के चुनाव आयोग जाँच शुरू कर दिहले बावे. लालू प्रसाद पर राघोपुर में खुलेआम जातिवादी भाषण देबे के आरोप बा त सुशील मोदी पर कैमूर के एगो जनसभा में जीतला पर नवहियन के लैपटाप देबे के वादा कइला के आरोप बा.\nभाजपा निर्वाचन आयोग से सवाल कइले बा कि कवनो सजायाफ्ता मुजरिम खुलेआम चुनाव प्रचार कइसे करत बा. भाजपा के निशाना पर चारा घोटाला में जेल के सजा पा चुकल बाकिर जमानत पर छूटल लालू प्रसाद बाड़न.\nसारण जिला के डोरीगंज इलाका में दफदरपुर गाँव के एगो चिकितसक के छह बरीस के पोता के कुछ बदमाश किडनैप क लिहले बाड़े. घटना मंगल के सबेर में भइल. एकरा बाद नाराज गाँव वाले सड़क पर जाम लगा दिहलें आ बहुत मानमनौव्वल का बाद चार घंटा बाद जाम हटावल जा सकल. चिकित्सक हरेराम प्रसाद के बड़का बेटा रेलवे में नौकरी करेला आ ओकरे बेटा के किडनैप कइले बाड़े सँ बदमाश.\nगोपालगंज जिला के कटेया में सोमार के रात बोलावल गइल अखाड़ा मेला में आर्केस्ट्रा पर नाचत नचनिया के नाच देखत लोग पर पुलिस अचके लाठी चार्ज क दिहलसि आ एह भगदड़ में नाहियो त एक दर्जन लोग घवाहिल हो गइल. पुलिस के कहना बा कि कवनो लाठी चार्ज ना भइल रहुवे आ नाच रोके खातिर एकाध गो पुलिस वाले लाठी भाँज के भीड़ के भगावत रहले. पुलिस के कहना बा कि पहिलही बता दीहल रहे कि अखाड़ा के दौरान आर्केस्ट्रा पर पूरा रोक लगावल गइल बा.\nनवादा में बिहार के मुख्यमंत्री नीतीश के जनसभा में जदयू के कुछ विरोधी चप्पल जूता लहरवलें आ मोदी मोदी के नार लगवले. ई लोग नीतीश कुमार वापस जाओ के नारो लगावत रहुवे. बाद में पुलिस दू दर्जन लोग के एह मामिला में गिरफ्तार कर लिहलसि.\nबलिया के चिलकहर इलाका के नरांव गाँव के प्राइमरी स्कूल में गलत जबाब दिहला पर एगो लड़िका के मुर्गा बने के दंड दिहलन स्कूल के प्रेरक. बाकिर ओह लड़िका के तबियत खराब रहला का चलते ई दण्ड बर्दाश्त ना भइल आ ऊ ओहिजे गिर पड़ल. तुरते ओकरा के अस्पताल ले के गइल लोग बाकिर ओहिजा डाक्टर ओकरा के मरल बता दिहलें. बाद में बीएसए चहुँपलन आ लड़िका के परिवार पर दबाव डाल के सुलहनामा बनवा लिहलन आ मामला के रफा दफा क दीहल गइल.\nसोमार के देर रात बलिया जिला क गड़वार नगरा रोड पर असनवार चट्टी का लगे भइल सड़क हादसा में गश्ती पर निकलल पुलिस चौकी के दीवान के मौत हो गइल. 59 बरीस के हरिश्चन्द्र राम आजमगढ़ जिला के मकबूलपुर के रहे वाला रहलन आ ताखा पुलिस चौकी पर दीवान के काम करत रहलन.\nबलिया टीसन का लगे चौक रोड पर एगो कास्मेटिक दुकान के गोदाम में मंगल का सबेर में आग लाग गइल आ घंटन के मेहनत के बाद ओह आग पर काबू पावल जा सकल. लाखो रुपिया के सामान जर गइल एह घटना में.\nएगो बात बेबात राजनीतिक रसूख वाला लोग अस्पतालन में बवाल काटे के आदी हो गइल बा जवना चलते अनेके डाक्टर दहशत के माहौल में काम करे पर मजबूर बाड़ें. सरकारी अस्पतालन खातिर अब डाक्टर काम करे के तइयार नइखन होखत जवना चलते सरकारी डाक्टर के बहाली खातिर खाली पद का बराबरो डाक्टर आवेदन नइखन करत. मंगल का दिने अइसने एगो बवाल कुछ लोग अपना राजनीतिक रसूख का बल पर बलिया के जिला अस्पताल के ब्लडबैंक पर काटल. एह लोग के खून के बदले खून देबे के कहल गइल त तइयार ना भइलें बिना खून दिहले ब्लड बैंक पर खून देबे के दबाव बनावे लगलन. पंचायत चुनाव के माहौल में सबले आसान काम हो गइल बा अस्पताल के डाक्टरन आ कर्मचारियन के हड़का के अपना वोटरन के खुश कइल. अलग बात बा कि एकर नतीजा आम आदमी के भोगे पड़त बा.\nसोलह बरीस बाद एगो मिलावटी दूध बेचे वाला दूधिया के सात साल जेल काटे के सजा हो गइल. बलिया बांसडीह के बुंदेला यादव के दूध में यूरिया मिलल रहे बाकिर अदालती फैसला आवे में सोलह बरीस लाग गइल. फैसला का बाद पुलिस एह दुधिया के जेल भेज दिहलसि.\nएक हप्ता पहिले मिर्जापुर के एगो होटल संचालक के बेटा के कुछ बदमाश किडनैप करे के कोशिश कइलन. अब पुलिस एह मामिला के खुलासा करत छह गो अपराधियन के ध लिहले बिया आ ओकनी का लगे से अपहरण में इस्तेमाल कइल मैजिक गाड़ी आ पाॅँच गो मोबाइल फोन जब्त कर लिहले बिया. पुलिस के दबाव का चलते किडनैप कइल लड़िका के छोड़ दिहले रहले सँ बदमाश.\nसुन्नी इस्लामी आतंक के धमक भारत के पड़ोस में बांग्लादेश ले हो गइल बा अब. सोमार का दिने ढाका के राजनयिक इलाका में इटली के एगो नागरिक के इस्लामिक स्टेट के हमलावर गोली मार के हत्या क दिहले. इस्लामिक स्टेट एह बात के सकारियो लिहले बा.\nदिल्ली से सटल यूपी के दादरी इलाका में सोमार के रात एगो पचास बरीस के आदमी के कुछ लोग पीट पीट के मुआ दिहलसि काहे कि ऊ आ ओकर परिवार गाय के माँस खइले रहुवे. गाँव के लोग अखलाक आ ओकरा बेटा के खींच के गांव के बाहर ले गइल आ जम के पिटाई कइल. अखलाक के मौत ओहिजे हो गइल आ बेटा के गंभीर हाल में अस्पताल में भरती करावल गइल बा. पुलिस एह मामला में छह लोग के गिरफ्तार कर लिहले बिया.\nसाल 2006 के मुंबई के लोकल ट्रेनन में भइल सीरियल बम ब्लास्ट के नौ बरीस बाद विशेष अदालत एक दर्जन दोषियन के आजु सजा सुनावे वाली बा. एह विस्फोटन से 188 लोग के मौत भइल रहुवे.\nअपना के मोदी विरोधियन के केन्द्र बनावे के कोशिश में दिल्ली के बेकामी मुख्यमंत्री (काम उपमुख्यमंत्री मनीष सिसोदया के जिम्मे बा) अरविंद केजरीवाल पाँच गो मुख्यमंत्रियन का साथे आजु दिल्ली में बइठक करे जात बाड़े. हालांकि यूपी के मुख्यमंत्री अखिलेश यादव एह नौटंकी से अपना के अलग कर लिहले बाड़ें.\nअब गुलाम काश्मीर के लोग पाकिस्तानी हुकूमत का खिलाफ आन्दोलन करत सड़क पर उतरल शुरु हो गइल बा. काल्हु गुलाम काश्मीर में अनेके जगहा विरोध प्रदर्शन भइल जवना के पाकिस्तानी सुरक्षा बल बहुते दमन करत खतम करावे के कोशिश कइलन.\nएक हप्ता के सफल विदेश यात्रा का बाद प्रधानमंत्री नरेन्द्र मोदी देश लवट आइल बाड़न.\nरक्षा मंत्री मनोहर पर्रिकर नौसेना के युद्धपोत आइएनएस कोच्चि के आजु राष्ट्र के समर्पित करीहें. चार हजार करोड़ लगा के देशे में बनल एह विराट युद्धपोत से भारतीय नौसेना के मारक क्षमता बहुते बढ़ जाई. ई विध्वंसक पोत के कोलकाता श्रेणी के दुसरका जहाज ह जवना के देश में बनावल गइल बा आ एह पर लगावल अधिकांश हथियारो देशे में बनावल गइल बा. दस बरीस पहिले दिल्ली श्रेणी के विध्वसंक युद्धपोतन के नौसेना में शामिल कइल गइल रहे.\nगूगल के सीईओ सुंदर पिचाई के ससुर ओलाराम हरयानी 70 बरीस का उमिर में 65 बरीस के विधवा से शादी कर लिहले. शादी आर्यसमाजी रीति से करावल गइल.\nभारतीय रिजर्व बैंक मंगल का दिने आपन रेपो रेट में आधा फीसदी के कमी क दिहलसि जबकि उमेद चौथाईए फीसदी के कइल जात रहुवे. एह कटौती का बाद अब होम का कार लोन के ब्याज में कमी होखे के उमेद बन गइल बा आ कुछ बैंक काल्हुए कटौती के एलानो कर दिहले. एह कटौती के चौतरफा स्वागत भइल बा काहे कि एकरा से अर्थव्यवस्था में तेजी आवे के उमीद बन गइल बा. एह फैसला के स्वागत करत निवेशक जम के लिवाली कइलन आ सेंसेक्स में162 अंक के आ निफ्टी में 48 अंक के बढ़त दर्ज भइल.\nमंगल का दिने दिल्ली में चलत आठवां एशियाई एयर गन चैम्पियनशिप में भारत के निशानेबाज गुरप्रीत सिंह के रजत पदक आ जीतू राय के कांस्य पदक हासिल भइल. जूनियर 10 मीटर एयर पिस्टल वर्ग में भारत के सुमेध कुमार के स्वर्णपदक आ हेमेंद्र सिंह कुशवाह के रजत पदक मिलल बा.\nTags: News in Bhojpuri, खबर भोजपुरी में, टटका खबर, नरेन्द्र मोदी, बिहार विधान सभा चुनाव


होली पर रिलीज़ होई कईसन पियवा के चरित्तर बा – Anjoria\nहोली पर रिलीज़ होई कईसन पियवा के चरित्तर बा\nसिनेमा भोजपुरी के एह साल के सबले चर्चित फिलिम “कईसन पियवा के चरित्तर बा” के होली का शुभ मौका पर पूरा भारत में एके साथ रिलीज कइल जाई. बिहार में एकरा के हिन्दी फिलिमन के जानल मानल वितरक माँ सोना फिल्म्स रिलीज़ करत बिया त मुंबई में भोजपुरी फिलिमन के नंबर वन वितरक प्रदीप भईया.\nभोजपुरी सिने उद्योग में चर्चा का विषय बन रहल एह फिल्म पर भोजपुरी के दिग्गजन के निगाहें लागल बा. काहे कि विविधता भरल एह फिल्म में जहाँ भोजपुरिया सुपर स्टार रवि किशन के दर्जनों रूप नज़र आई ओहिजे मनोज पाण्डेय के एक्शन लोग के आकर्षित करी. भोजपुरिया दर्शकन के रानी अदाकारा रानी चटर्जी रवि किशन से नैन मटक्का करीहें त केक अंजना सिंह मनोज पांडे का साथे. एह लोग का अलावे फिलिम में शक्ति सिंह, संजय पाण्डेय, अयाज़ खान अउर हितेन पाण्डेय दुनु नायकन के हेकड़ी ठंढा करे का जुगत में लागल रहीहें.\nमाँ विन्ध्वासिनी विजन प्रस्तुत निर्मात्री नेहा तिवारी के एह फिल्म के निर्देशक हउवें संतोष मिश्रा जिनका खाते भोजपुरी के सबले बेसी हिट फिलिमन के लिखनाई जुड़ल बा. “कईसन पियवा के चरित्तर बा” के एगो अउरी मजबूत पक्ष बावे एकर संगीत जवना के रचले बाड़न मधुकर आनंद. एक्शन, इमोशन, रोमांस आ रोमाच से सजल एह फिल्म का बारे में रवि किशन के कहना बा कि सिनेमा भोजपुरी के तिसरका दौर में सफल भइल फिलिमन का अगिला पाँत में ई फिलिम रहे वाली बिया.\nबहरहाल होली के रंग का संग लोग बेसब्री से जानल चाही कि कईसन पियवा के चरित्तर बा.\nPrevious Post: बाबा गोरखनाथ के आसरे चहुँपली अंजना\nNext Post: स्टेज शो का दौरान भइल दुर्घटना में तीन गो तकनीशियन के मौत, छह जने घवाहिल


खबर एक नजर में (28 जून 2011) – टटका खबर\nचोट दे के मरहम लगावे के नौटंकी\nकेन्द्र सरकार पहिले त डीजल, किरासन, आ रसोई गैस के दाम में बढ़ोतरी कर दिहलसि आ अब अपनही राजनीति के नौटंकी में लागल बिया. राज्य सरकारन से कहल जा रहल बा कि ऊ लोग पेट्रोलियम उत्पाद पर लगावल कर में कटौती करे. जबकि एहपर सबले बेसी कर भार खुद केन्द्र के लादल बा. राज्य सरकार अगर एह बढ़ल दाम पर आपन टैक्स नाहियो ल सँ त दाम में एकाध चवन्नी से बेसी के फरक नइखे पड़े वाला. दोसरे राज्य सरकार का हाथ में राजस्व के स्रोत बहुते कम होखेला एहसे लँगटा पहिरी का आ बिछाई का. युएक हाथ से दे के दोसरा हाथ से लूट लेबे वाला परंपरा हर सरकार चलावत आइल बिया. सरकारन के खरचा अतना नाजायज आ बेहिसाब हो चुकल बा कि ओकरा खातिर ऊ लोग बेहिसाब कर लगावे में ना हिचके. हरहाल में पिसाये के आम जनता के बा. डीजल किरासन रसोई गैस के दाम बढ़ला के चतुर्दिक असर होखे वाला बा आ पहिलहीं से बेकाबू महँगाई अब अउरी बढ़े वाली बा एहमें केहू के सन्देह ना होखे के चाहीं.\nयुवराज के सही बतावे खातिर कांग्रेस सभका के झूठा कह दी\nमानवाधिकार आयोग के रिपोर्ट का बादो कांग्रेस अपना युवराज के कहल बाति सही साबित करावे खातिर थेथरई में लागल बिया आ भट्टा पारसौल काण्ड के न्यायायिक जाँच करावे के माँग पर अड़ल बिया.\nपत्रकार जे डे के हत्या में छोटा राजन गिरोह\nमहाराष्ट्र पुलिस अब एह नतीजा पर चहुँपल बिया कि पत्रकार ज्योतिर्मय डे के हत्या करावे का पाछा छोटा राजन गिरोह के हाथ रहे. पुलिस एह मामिला में सात जने के गिरफ्तार कइले बिया. हालांकि पुलिस ई नइखे बतावत कि हत्या के कारण का रहे. सातो गिरफ्तार लोग के अदालत पुलिस हिरासत में दे दिहले बिया.\nसीवान के निरुपमा एवरेस्ट पर झंडा फहरा दिहली\nबिहार के सीवान जिला के जामो जलालपुर गाँव के निरुपमा पाण्डेय, जे एयर फोर्स स्टेशन रजौरी में स्क्वाड्रन लीडर का पद पर तैनात बाड़ी, दुनिया के सबले ऊँच चोटी माउण्ट एवरेस्ट पर तिरागा फहरावे वाली पहिलका बिहारी बन गइल बाड़ी. आ एकरा साथ ही बिहारो अब देश के ओह चौदह राज्यन में शामिल हो गइल बा जेकर नागरिक एवरेस्ट पर झंडा फहरवले बाड़े.\nभट्ठावालन पर मुकदमा आ ईंट जब्ती के फैसला\nबिहार के खान आ भूतत्व विभाग फैसला लिहले बा कि जवन ईंट भट्ठा मालिक बिना रायल्टी आ टैक्स दिहले भट्ठा चला रहल बा ओह लोग पर मुकदमा चलावल जाई आ ओह भट्ठा के ईंटा जब्त कर लिहल जाई. बतावल जा रहल बा कि पिछला साल कम से कम पाँच सौ अइसन ईंट भट्ठा वाला बाड़न जे टैक्स आ रायल्टी ना दिहले. परियार साल ई गिनिती एक हजार से बेसी रहे.\nकानून व्यवस्था खातिर यूपी के तीन जोन में बाँटल गइल\nमायावती का अध्यक्षता में भइल एगो हाई लेवल रिव्यू कमिटी में फैसला लिहल गइल कि यूपी में तीन जोन बना के हर जोन के वरिष्ठ पुलिस आ प्रशासनिक अधिकारियन के चार्ज दे दिहल जाव. एह जोन के पूर्वी पश्चिमी आ मध्य जोन के नाम दिहल गइल बा. मध्य जोन में लखनऊ, कानपुर, फैजाबाद, झाँसी, इलाहाबाद, आ चित्रकूट मण्डलन के शामिल कइल गइल बा. पुर्वी जोन में बस्ती, गोरखपुर, वाराणसी, आजमगढ़, मिर्जापुर, आ देवीपाटन मण्डलन के शामिल कइल गइल बा. बाकी मण्डल पश्चिमी जोन में रहीहे सँ.\nसुप्रीम कोर्ट यूपी सरकार के रवैया पर आलोचना कइलसि\nबिल्डरन के लाभ चहुँपावे खातिर किसानन के जमीन कम दाम पर ले के बिल्डरन के दे देबे के रवैया के सु्प्रीम कोर्ट काल्हु आलोचना कइलसि. इलाहाबाद हाई कोर्ट निजी बिल्डरन के देबे खातिर जमीन के सरकारी अधिग्रहण के आदेश के रद्द कर दिहले रहे आ ओह फैसला का खिलाफ याचिका ले के राज्य सरकार सुप्रीम कोर्ट चहुँपल रहे. एह मामिला के अगिला सुनवाई सुप्रीम कोर्ट में अब पाँच जुलाई के होखी.


अगवढ़ आ अगवाह (बतकुच्चन – 187) – Anjoria\nApr 12, 2015 अगवढ़, अगवाह, बतकुच्चन\nबतकुच्चन आ समाचारन में कवनो संबंध ना होखे बाकिर समाचारन से बतकुच्चन करे के मसाला मिलत रहेला. अब देखीं ना, फोने क के एगो नामी वकील अपना नामी आरोपी के जमानत दिआ दिहलें. ई नामी वकील जब सरकार में मंत्री रहलें तब ओह नामी आरोपी के सरकार का तरफ से कई लाख के अनुदान दिअवले रहुवन. शायद एही से कहल जाला कि विद्वान वकील कानून जानेला आ चालाक वकील जज के. खैर, ना त हमरा न्यायालय के मानहानि में अझुराए के बा ना राजनीति में. हम त बस बतकुच्चन करे आइल बानी, बतकुच्चन क के चलत बनब.\nहँ त जमानत कई तरह के होला. एगो त ऊ जवन गिरफ्तारी का बाद मिलेला आ आम आदमी अतने से खुश हो जाला. बाकिर नामी आदमी गिरफ्तारी से पहिलहीं जमानत ले लेला आ एकरा के हिन्दी में अग्रिम जमानत कहल जाला. बाकिर भोजपुरी में कहे के होखे त का कहल जाव. टटका खबर पर एह ला अगवाह जमानत के इस्तेमाल सुननी. त सोचे लगनी कि अउरी कवन शब्द एह तरह के हो सकेला त मिलल कि भोजपुरी में अइसनका ढेरहन शब्द मौजूद बा. अब ढेरहन सुन के अगुतइला के जरुरत नइखे. काहे कि अगुताए के सोचते अगवे भेंटा जाई अगवहे आ एकरो के अग्रिम का बदले इस्तेमाल कइल जा सकेला. अगवढ़, अगउर, अगता, अगताह, अगहरि, अगाऊ, अगाड़ आ अगाड़ी जइसन शब्दन के इस्तेमाल एह अग्रिम का रुप में होखल करेला. बाकिर अधिका इस्तेमाल होखेला पेशगी का रूप में, साटा का बयाना का रूप में. जब कवनो काम के भुगतान के कुछ हिस्सा काम होखे का पहिलही दिहल जाला. एह तरह से देखीं त अग्रिम जमानत के अग्रिम ला एहमें से बहुते शब्द के इस्तेमाल बेजगहा लाग सकेला. काहे कि जेल गइल अपराध कइला के मजूरी ना ह, सजाय ह. बाकिर बतकुच्चन खातिर कहल जा सकेला कि जेल के सजायो एक तरह के भुगताने ह. बाकिर जमानत त ओह भुगतान के रोक देला त भुगतान के अगता कइसे हो सकेला.\nकवनो घटना के पहिले का घटना का रूप मे फगुआ का पहिले अगजा होखेला. सम्मत के आग जरावे वाला आगजनी ह अगजा. आ सम्मत में सहमति के भाव ना होके ई संवत के बिगड़ल रुप ह. अगजा में एगो संवत जर जाला आ दुसरका संवत के अगवल जाला, अगवन होखेला. अगवल आ अगवन स्वागत के कहल जाला. एही तरह घटना के पहिलही जान जाए वाला के अगमजानी कहल जाला. आ कवनो गोल के नायक के अगमानीं कहल जाला.\nत देख लिहनी कि एगो खबर का बहाने कतना शब्दन के चरचा हो गइल. कुछ रउरो सभे करतीं त आनन्द आ जाईत. भोजपुरी में शब्दन के कमी नइखे. अलगा-अलगा अलगा तरह से बोले जाए वाली भोजपुरी में एके अर्थ वाला अनेके शब्द होखेला आ एके शब्द के अनेको अर्थ निकल जाला. एकरे चलते भोजपुरी बदनाम हुई, दुअर्थी तेरे चलते!


अध्याय –2“देश के भीतर मूलभूत एकीकरण -6” (राज्यन के भाषाई एकीकरण-‘ब’)\nFebruary 17, 2021 November 2, 2016 by Gaurav Singh\nअध्याय –2“देश के भीतर मूलभूत एकीकरण -6”\nराज्यन के भाषाई एकीकरण-‘ब’\nअभी तक दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| सामाजिक एकीकरण में हमनी के खासकर आदिवासी समूह के बात कईनी जा| सीरीज के दूसरा अध्याय के अगिला अंक में हमनी के राज्यंन के भाषाई एकीकरण के बारे में कुछ चर्चा भईल रहे आ कुछ बाकी रह गईल बा| ओही बाकी के चर्चा के मुक्कमल कईल जाई|\nअभी ले इहे बात कईनी जी कि आजादी के पाहिले कांग्रेस आ गाँधी जी भाषा के आधार प देश के पुनर्गठन खातिर तईयार रहन जा| लेकिन विभाजन के चलते भईल तहस नहस के चलते स्वतंत्र देश में नेहरु जी के प्राथमिकता बन गईल देश के एकीकरण के| चुकी एह बात के खतरा के अंदाजा लगावल जात रहे कि कही धर्म के बाद अबकी बे भाषा भारत के विभाजन के सबब मत बन जाव| चुकी दक्षिण भारत में आन्दोलन थमे के नावे ना लेत रहे| ओह सब के देखके पाहिले नेहरु जी एस.के.धर के अध्यक्षता में समिति के गठन कईले जेकर रिपोर्ट भाषा के आधार प विभाजन के विपक्ष में आइल| फिर दक्षिण भारत में आन्दोलन अउरी उग्र होखे लागल तब नेहरु जी खुद अपना अध्यक्षता में JVP समिति के गठन कईले ताकी माहौल शांत कईल जा सको जवना के चर्चा पिछला कड़ी में हो चुकल बा|\nदिसम्बर 1951 में जब नेहरु जी आपन पाहिला लोकसभा चुनाव खातिर दक्षिण भारत में गईल रहले त बहुत विरोध के सामना करे के पडल रहे| इहाँ तक कि नेहरु जी के भाषण बीच में छोड़ के जाए के पडल| चुनाव में नेहरु जी के पहिला निति के तेलगु वोटर लोग एक सिरा से ख़ारिज कर देहलस| 1952 में कांग्रेस के परचम पूरा देश में लहरल बाक़ी तेलगु क्षेत्र में 145 सीट में से मात्र 43 सीट ही मिलल लेकिन जवाहर लाल नेहरु तबो ना डगमगईले| उनकर राय बदलल ना| उहे रहल जवन पाहिले रहल| उनकर कहना साफ़ रहे कि इ बात संभव बा कि तेलगु भाषी लोगन के अलग राज्य के मांग सही बा लेकिन जवन वक्त चलत रहे उ सही नइखे| लेकिन कहानी में मोड़ तब आइल जब 19 अक्टूबर 1952 के पोट्टी श्रीरामुलु अलग राज्य के मांग खातिर अनशन प बईठ गईले| उनकर कहना रहे कि तब तक उ अनशन पर बईठल रहिहे जब ले आन्ध्र अलग राज्य ना बन जाई अउरी मद्रास ओकर राजधानी|\nएह घटना के बाद से तेलगु लोगन खातिर एगो आइकॉन मिल गईल जवन तेलगु जनता के एगो प्रतिक दे दिहलस| जवाहर लाल नेहरु श्री राजगोपालचारी के एगो चिठ्ठी लिखले जे ओह घरी मद्रास स्टेट के मुख्यमंत्री रहले| ओह चिठ्ठी में उ ओह अनशन के नजरंदाज करे के सलाह देले| उनकर बात ओहू घरी अटल रहे अउरी बदले के कवनो मंशा में ना रहले| चुकी नेहरु के लगे इहो विकल्प ना रहे कि उ मद्रास शहर के बाट देस काहे कि मद्रास एगो भारत के चर्चित शहरन में से एगो रहे| तेलगु राज्य के ममिला अउरी भड़क गईल| एह सब से घबरा के नेहरु आपन फैसला के साथे समझौता कईलन| फिर से चिठ्ठी लिख के टी.प्रकाशम एह बात के कहले कि तेलगु के अलग राज्य बनावे के अब समय आ गईल बा| पोट्टी श्रीरामलू के अनशन के लगभग पचास दिन हो चुकल रहे| स्तिथि हाथ से बहार जाए लागल रहे| साथी लोग अनसन तुरे के सलाह दिहले लेकिन पोट्टी श्रीरामलू ना मनले| चुकी एह बात के उ ठान चुकल रहन कि जब ले फैसला ना होई तब ले उ अन्न पानी कुछ ना खईहे|\nओह घरी जरूरत एह बात के रहे कि जतना जल्दी हो सके उनकर बात के मान के अनशन तुरवावल जाव| जवाहर लाल नेहरु दक्षिण भारत के बिगड़त हालत के देख के मान लिहले| अब सबकुछ ठीक हो जाए के चाहत रहे| लेकिन इतिहास के दोसरे मंजूरी रहे| कहानी में फिर एक बे मोड़ आइल अउरी अबकी बेर मद्रास के तात्कालीन मुख्यमंत्री श्री राजगोपालाचारी तेलगु के अलग राज्य बनावे के ममिला प पीछे हट गईले| उ तार भेजिके जवाहर लाल नेहरु से आग्रह कईले कि उ एह ममिलाके कुछ अउरी दिनन तक टालस| उनकर कहनाम रहे कि तेलगु नेता सीताराम के दिल्ली बात-चित खातिर बुलाके ममिला के ठंढा करे के चाही काहे कि तेलगु लोग बहुत जल्दीए उग्र हो जाले| तक तक बहुत देर हो चुकल रहे| प्रकृति के घडी कबो ना रुकेला| जवना चीज के डर रहे उहे भईल पोट्टी श्रीरामलू के देहांत हो गईल| फिर का दक्षिण भारत बेकाबू होक सरकारी दफ्तर अउरी रेलवे स्टेशन के निशाना बनावे लागल रहे| हिंसा लगातार बढ़त चलल चल जात रहे|\n3 दिन तक चलल हिंसात्मक झमेल में पुलिस फायरिंग में कुछ लोग के जान भी चल गईल रहे| गृहयुद्ध जईसन के स्तिथि रोके खातिर 19 दिसम्बर 1952 के आन्ध्र राज्य बनावे के घोषणा भईल| खैर भईल उहे जवन होखे के रहे लेकिन लेट भईल| पोट्टी श्रीरामलू सहित कुछ लोगन के जान गवावें के परल| एह फैसला के लेके जवन जवन डर रहे उ सब सामने आवे लागल रहे| जहाँ जहाँ भी भाषा के लेके आन्दोलन चलत रहे उ अउरी तेज होखे लागल रहे| खासकर के बॉम्बे के लेके|\nचुकी बॉम्बे खुद ही एगो बड़हन प्रान्त लेखा रहे| एहिजा के केस दक्षिण भारत के तमिल-तेलगु लोगन के मद्रास वाला मामला से बिल्कुल सामानांतर रहे| एहिजा पहला पक्ष गुजराती रहे अउरी दूसरा पक्ष मराठी लोग| दुनो लोग के चाहत रहे कि अपना अपना भाषा के राज्य के गठन करस लोग लेकिन दुनो लोग महाराष्ट्र के अपना राज्य के राजधानी बनावे के मांग करत रहे| बॉम्बे भी मद्रास लेखा अंग्रेजन के जमाना से चलत आवत एगो बरियार प्रान्त रहे|\nजईसे तमिल-तेलगु लोग में त इ बात साफ़ रहे कि तेलगु लोग भौगोलिक अउरी भाषाई कवनो कंडीशन में फिट ना बइठत रहे| लेकिन गुजरती अउरी मराठी लोगन में दोसर पैरामीटर के लेके लड़ाई रहे| मराठी लोग के कहनाम रहे कि बॉम्बे में मराठी लोगन के जनसख्या ज्यादा बा| सबसे ज्यादा मराठी बोले वाला लोग बा| लेकिन गुजराती लोग व्यापार के लेके बॉम्बे खातिर दावा करत रहे| ओह में एगो अउरी पक्ष आ गईल बॉम्बे सिटीजन समिति जवना में बड़हन बड़हन लोग रहले जईसे JRD टाटा| एह लोग के कहनाम इ रहे कि बॉम्बे एगो अलग राज्य बने|\nएह लोगन के तर्क रहे भी बॉम्बे विविधता वाला जगह ह| एहिजा जगह जगह से लोग आके बसल बा| चुकी जवाहर लाल नेहरु एह बात के जानत रहले कि अब गड़बड़ होई| एह से जईसही आन्ध्रप्रदेश के मांग पूरा भईल ओकरा तुरंत बाद 22 दिसम्बर 1953 के पहिला राज्य पुनर्गठन आयोग(Reorganization committee) बनल| जवना के ध्येय रहे कि लोगन के करीब से जान के पूछे कि का वास्तव में लोग भाषा के आधार प राज्यन के मांग कर रहल बा का?\nबॉम्बे सिटीजन समिति के ओह गुजराती लोगन के भी समर्थन रहे जे ना चाहत रहे कि बॉम्बे मराठी लोगन के राजधानी बने अउरी मराठी लोगन के दबदबा बने| प्रधानमंत्री जवाहर लाल नेहरु भी बॉम्बे के कवनो एगो भाषा के सायरा में ना रखल चाहत रहले| संयुक्त महाराष्ट परिषद के अध्यक्ष शंकर राव देव मेमोरेंडम में एह बात के साफ कर दिहले रहन कि बगैर बॉम्बे के महाराष्ट्र के कल्पना भी नइखे कईल जा सकत| एह बात प इ परिषद बॉम्बे सिटीजन समिति से भी बात कईले|\nबॉम्बे सिटीजन समिति के नेता के मानना रहे कि संयुक्त महारष्ट्र परिषद के बात तबे मानल जा सकत बा जब मराठी लोग बॉम्बे के द्विभाषी रूप में स्वीकार्य करे| बात साफ़ रहे बॉम्बे प खाली मराठी लोगन के हक ना रही| सभे के रही| लगभग 18 महिना के छान-बिन के बाद अक्टूबर 1955 के उ रिपोर्ट सामने आइल जवन भारत के भगौलिक स्तिथि बदले वाला रहे| भईल उहे जवना के डर रहे| इहाँ तक कि नेहरु जी के मजबूरन माउंट बेटेन के चिठ्ठी लिख के दशा के विवरण करे के परल|\nराज्य पुनर्गठन आयोग के रिपोर्ट आइल अउरी भाषा के आधार प पुनर्गठन प भी मान गईल| महारष्ट्र के कवनो ख़ास भाषा के देवे से भी इनकार कईलस| अउरी विदर्भ में मराठी बोले जाए के कारण अलग राज्य बनावे के भी मांग कईलस| हर जगहा आयोग के रिपोर्ट प हंगामा शुरू हो गईल| हालात तब अउरी बेकाबू हो गईल जब बॉम्बे के मुख्यमंत्री महारष्ट्र, गुजरात अउरी बॉम्बे के अलग अलग तीन राज्य बनावे के पेशकश कईले| मोरारजी देशाई के बरियार विरोध के सामना भी करे के परल रहे|\nदक्षिण भारत के शांत भईला के बाद पश्चिमी भारत में आग, लूट अउरी हिंसा ख़त्म होखे के नाव ना लेत रहे| पुलिस फायरिंग में बहुत लोग मारल गईले| बॉम्बे के घटना के बाद नेहरु जी के एह बात के एहसास हो गईल रहे कि उनकर टीम भाषाई आधार प राज्य के पुनर्गठन के ममिला प आदमिन के मन के ढंग से समझ ना पईलस| बॉम्बे प आपन दावा छोड़े खातिर ना त मराठी तईयार रहन अउरी नाही गुजराती| बॉम्बे के अलग राज्य बनावे पर भी विवाद रहे| अइसना में बीच के रास्ता के जरुरत रहे जवना के एलान जवाहर लाल नेहरु कईले|\nजवाहर लाल नेहरु एह बात के एलान कईले कि महाराष्ट्र अउरी गुजरात अलग अलग राज्य बनी लेकिन बॉम्बे अगिला पांच साल तक केन्द्रशासित प्रदेश बनल रही| प्रधानमंत्री नेहरु के इ निर्णय भी हिंसा के रोक ना पावल| बॉम्बे में फिर से दंगा अउरी आगजनी जईसन चीज जन्म लेवे लागल| मामला अउरी उलझ गईल| महाराष्ट्र के कांग्रेस नेता एह फैसला के खिलाफ खुलके सामने आवे लगले| केन्द्रीय वित्त मंत्री सी.डी. देशमुख आपन स्तीफा तक दे देले| उनकर कहनाम रहे कि नेहरु बिना कैबिनेट में चर्चा कईले एह बात के एलान कर दिहले|\nएह बात प भी बहुत विवाद रहल बा| राज्य पुनर्गठन आयोग के मुताबिक जवन नया बॉम्बे बनल उ पहिलको से बड रहे| नया वाला में सौराष्ट्र, कच्छ अउरी हैदराबाद के मराठवाडा क्षेत्र के साथे साथे मध्य भारत के नागपुर के अलावां मैसूर के मराठी क्षेत्र के भी शामिल कर देवल गईल रहे| माने इ कि जहाँ से कहानी शुरू भईल ओहिजे घूम फिर के पहुच गईल| नेहरु चाहत रहले कि जल्दी से जल्दी राज्य पुनर्गठन बिल पास करके भाषाई आधार प राज्य के मांग प रोक लगावल जा सके|\nलेकिन जवाहर लाल नेहरु जल्दबाजी कर बईठलन| आयोग के सब बात ना मनलन| ओह आयोग में आन्ध्र के अलावां तेलंगाना के भी सिफारिस कईल गईल रहे| रामलु के अनशन प मरला के बाद सबकुछ अतना जल्दबाजी में कईल गईल कि बहुत कुछ निर्णय रह गईल| विदर्भा के भी अलग राज्य बनावे के मांग के शिफारिस कईल गईल रहे| नेहरु सबकुछ दरकिनार कर दिहले रहन| 1 नवम्बर 1956 के राज्य में पुनर्गठन के बिल पारित हो गईल रहे| एकरा हिसाब के भारत में कुल 14 राज्य अउरी6केन्द्रशासित बनल| नयका राज्य में उत्तर में पंजाब, राजस्थान, मध्यप्रदेश आ दक्षिण में आँध्रप्रदेश, मैसूर, मद्रास अउरी केरल रहे|\nPEPSO(पटीयाला एंड ईस्ट पंजाब स्टेट) के पंजाब में शामिल कर देवल गईल आ हिमाचलप्रदेश के केन्द्रशासित प्रदेश में शामिल कर देवल गईल| बॉम्बे अउरी मध्य भारत के कुछ जिला राजस्थान के हिस्सा बनल| मध्यभारत, विंध्यप्रदेश अउरी भोपाल के मिलाके मध्यप्रदेश के निर्माण भईल| बॉम्बे अउरी हैदराबाद के कन्नड़ भाषी जिलान के मिलाके मैसूर में जोड़ देवल गईल जवना के 1973 में कर्नाटक कर देवल गईल| टत्रावनकोर अउरी कोच्ची के मिलाके केरल के निर्माण भईल|


काजीरंगा नेशनल पार्क - विकिपीडिया\nभारत के आसाम राज्य में एगो नेशनल पार्क\nकाजीरंगा नेशनल पार्क (अंगरेजी: Kaziranga National Park) भा काजीरंगा राष्ट्रिय उद्यान भारतीय राज्य आसाम के गोलाघाट, कार्बी आंगलोंग आ नगाँव जिला में बिस्तार लिहले एगो राष्ट्रिय पार्क बाटे। ई पार्क 1985 से यूनेस्को के बिस्व धरोहर स्थल सभ में सामिल बा। ई एक सींघ वाला गैंडा खातिर परसिद्ध हवे जहाँ ई गैंडा सभ के दुनियाँ भर में तीन हिस्सा में से दू हिस्सा आबादी एही पार्क में बाटे। आसाम सरकार के बन बिभाग आ कुछ जानल-मानल एनजीओ सभ के सहकार से मार्च 2018 में इहाँ गैंडा सभ के जनगणना भइल आ गैंडा सभ के कुल आबादी 2,413 पावल गइल। एह में से 1,641 पुरहर उमिर के (642 नर, 793 मादा, 206 बिना सेक्स के); 387 छोट-उमिर के (116 नर, 149 मादा, 122 बिना सेक्स); आ 385 बच्चा गैंडा रहलें। 2015 में गैंडा सभ के आबादी 2,401 रहल। साथे साथ काजीरंगा में दुनिया भर के टाइगर रिजर्व सभ में से सभसे घन आबादी 2006 में दर्ज कइल गइल रहल (अब आसामे के ओरांग नेशनल पार्क एह मामिला में सभसे ऊपर बा)। एह पार्क में भारतीय हाथी, जंगली भँइस, आ दलदली हरिना सभ के मजिगर आबादी बाटे। काजीरंगा के बर्डलाइफ इंटरनेशनल द्वारा चिरई खाती महत्व के इलाका के रूप में चिन्हित कइल गइल बाटे। काजीरंगा पशु-पक्षी के संरक्षण में आपन महत्व के अस्थान रखे ला। हिमालय के पूरबी हिस्सा में मौजूद जीवबिबिधता हॉट-स्पॉट में होखे के कारन इहाँ बनस्पति आ जियाजंतु सभ के काफी बिबिधता मौजूद बाटे।\nAdult Indian rhinoceros withacalf at Kaziranga National Park in Bagori range of Nagaon district of Assam, India\nगोलाघाट आ नगाँव जिला, आसाम\n26°40′N 93°21′E / 26.667°N 93.350°E / 26.667; 93.350निर्देशांक: 26°40′N 93°21′E / 26.667°N 93.350°E / 26.667; 93.350\n430 किमी2 (170 वर्ग मील)\nभारत सरकार, आसाम सरकार\nWorld Heritage Place by UNESCO since 1985\nकाजीरंगा के इलाका एगो बिसाल एरिया हवे जहाँ हाथी घास, दलदली क्षेत्र आ उष्णकटिबंधी नम चाकर पतई वाला बन पावल जालें; कुल चार गो नदी इहाँ से हो के बहे लीं जिनहन में ब्रह्मपुत्र सामिल बा, आ पार्क में कई गो छोट-छोट जलभंडार मौजूद बाड़ें। काजीरंगा कई ठे किताबन, गीत, आ डाकुमेंटरी सभ के मुख्य थीम रहल बाटे। ई आपन सउवाँ बरसी 2005 में मनवलस, एक अस्थापना एगो रिजर्व फारेस्ट के रूप में 1905 में भइल रहल। एही के नाँव पर ओरंग नेशनल पार्क के 'मिनी काजीरंगा' कहल जाला।\n2 जिया जंतु\nकाजीरंगा नेशनल पार्क के भूगोलीय लोकेशन 26°30' N से 26°45' N अक्षांश, आ 93°08' E से 93°36' E देशांतर के बीचा में बाटे। राजनीतिक बिभाजन में ई भारतीय राज्य आसाम के तीन गो जिला सभ में पड़े ला — नगाँव जिला के कालियाबोर सबडिवीजन, कार्बी आंगलोंग जिला के बोकाजान सबडिवीजन, आ गोलाघाट जिला के बोकाखात सबडिवीजन में।\nपार्क के लंबाई पूरुब से पच्छिम दिसा में लगभग 40 किलोमीटर बाटे आ चौड़ाई उत्तर-दक्खिन दिसा में करीबन 13 किलोमीटर बा। काजीरंगा के कुल रकबा 387 वर्ग किमी बाटे जेकर लगभग 51.14 किमी2 हिस्सा हाल के सालन में नदी के कटान के चलते बह गइल बा।\nकाजीरंगा के उत्तर में आ पूरुब में ब्रह्मपुत्र नदी बहे ले जबकि एकरे दक्खिन में मोरा दिफू नदी बहे ले। एह पार्क के भीतर अउरी नदी सभ में दिफ्लू आ मोरा धनसिरी नदी प्रमुख बाड़ीं सऽ।\nकाजिरंगा में 35 गो स्तनधारी प्रजाति सभ के प्रजनन के महत्व वाला आबादी बाटे। एह पार्क में ई बिसेसता बा कि ई दुनिया के सभसे ढेर आबादी एक सींह वाला भारतीय गैंडा ( 2,401), जंगली एशियाई पानी के भैंस (1,666) आ पूरबी दलदल के हरिना बारहसिंगा (468)। बड़हन शाकाहारी जीव सभ के महत्व के आबादी में भारतीय हाथी (1,940), गौर (1300) आ सांबर (58) सामिल बाड़ें। छोट शाकाहारी जीव सभ में भारतीय मुंटजाक, जंगली सुअर आ हॉग हिरण सभ के सामिल बाड़ें।[ काजीरंगा में जंगली जल भैंस सभ के सभसे ढेर आबादी कहीं भी बाटे जे दुनिया के आबादी के लगभग 57% बाटे। एक सींग वाला गैंडा, रॉयल बंगाल टाइगर, एशियाई हाथी, जंगली जल भैंस आ बारहसिंगा के सामूहिक रूप से काजीरंगा के 'बिग फाइव' के नाम से जानल जाला।\nएह पार्क में चार गो मुख्य किसिम के वनस्पति मौजूद बाड़ी सऽ। ई जलोढ़ से बाढ़ वाला घास के मैदान, जलोढ़ सवाना वुडलैंड, उष्णकटिबंधीय नम मिश्रित पतझड़ वाला जंगल आ उष्णकटिबंधीय अर्ध-सदाहरियर जंगल हवें। 1986 के लैंडसैट के डेटा के आधार पर, वनस्पति के हिसाब से प्रतिशत कवरेज ई बा: ऊँच घास 41%, छोट घास 11%, खुला जंगल 29%, दलदल 4%, नदी आ जल निकाय 8%, आ बालू 6%।\nओरंग नेशनल पार्क\n↑ Bhaumik, Subir (17 अप्रैल 2007). "Assam rhino poaching 'spirals'". BBC News. पुरालेखित से पुरालेखित 22 नवंबर 2008 के. पहुँचतिथी 2008-08-23.\n↑ Dutt, Anonna (30 मार्च 2018). "Kaziranga National Park's rhino population rises by 12 in3years". हिंदुस्तान टाइम्स. पुरालेखित से पुरालेखित 27 April 2018 के.\n↑ "Welcome to Kaziranga". पुरालेखित से पुरालेखित 30 April 2012 के.\n↑ "Wildlife in Kaziranga National Park". Kaziranga National Park Authorities. पुरालेखित से पुरालेखित7August 2008 के. पहुँचतिथी 2008-08-23.\n↑ Hussain, Syed Zakir (10 August 2006). "Kaziranga adds another feather – declared tiger reserve". Indo-Asian News Service. ओरिजनल से3April 2007 के पुरालेखित. पहुँचतिथी 2008-08-23.\n↑ "Archived copy" (PDF). पुरालेखित (PDF) से पुरालेखित 11 March 2012 के. पहुँचतिथी 2011-09-27. CS1 maint: archived copy as title (link)\n↑ Rashid, Parbina (28 August 2005). "Here conservation isaway of life". The Tribune. पुरालेखित से पुरालेखित 30 September 2007 के. पहुँचतिथी 2008-08-23.\n↑ "Elephant Survey in India" (PDF). Ministry of Environment and Forests, Government of India. 2005. प. 1. ओरिजनल (PDF) से 15 January 2007 के पुरालेखित. पहुँचतिथी 2008-08-23.\n↑ उद्धरण खराबी:Invalid <ref> tag; no text was provided for refs named un\n↑ "Kaziranga National Park–Animal Survey". Kaziranga National Park Authorities. पुरालेखित से पुरालेखित7August 2008 के. पहुँचतिथी 2008-08-23.\n"https://bh.wikipedia.org/w/index.php?title=काजीरंगा_नेशनल_पार्क&oldid=721077" से लिहल गइल\nLast edited on 21 मई 2022, at 11:02\nएह पन्ना पर आखिरी बेर संपादन 21 मई 2022 के 11:02 बजे भइल रहल।


एसुस PadFone mini Price in India, Full Specs - February 2020 | Digit\nCurrent Best Price of एसुस PadFone mini is ₹ 12329\nएसुस PadFone mini Specifications\nमॉडल : PadFone mini\nउत्पाद के नाम : Asus PadFone mini\nएसुस PadFone mini Brief Description\nएसुस PadFone mini Smartphone4-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 800 पिक्सल तथा पिक्सल घनत्व 233 पर इंच बा | फोन 1.6 Ghz Dual कोर प्रोसेसर से संचालित बा और एकर रैम 1 GB बा. एसुस PadFone mini Android 4.3 upgradeable to 4.4 ओएस पे काम करेला.\nएसुस PadFone mini Smartphone July 2014 मे लॉंच भईल रहे|\nफोन Intel Atom Z2560 प्रोसेसर से संचालित बा|\nफोन मे 1170 mAh बैटरी लागल बा|\nएसुस PadFone mini मे कनेक्टिविटी के तरीका बा : ,GPS,HotSpot,\nएसुस PadFone mini के कैमरा मे Auto Focus,,Video Recording लोड बा|\nएसुस PadFone mini Price in India\nएसुस PadFone mini Price In India Starts From Rs.12329 The best price of एसुस PadFone mini is Rs.12329 on Flipkart.This Mobile Phones is expected to be available in 8GB variant(s).\nWriteareview on एसुस PadFone mini


भोजपुरिया परदा पर प्रकाश जैस क शानदार बोलबाला – Anjoria\nभोजपुरिया परदा पर एक बेर फेर से दमदार स्टार प्रकाश जैस के बोलबाला हो गइल बा. हर महीना एगो, माने कि एह साल में उनुकर बारह गो फिलिम रिलीज होखे वाली बाड़ी सँ. प्रकाश जैस अभिनीत ‘देवरा पे मनवा डोले’ अबहीं बिहार में सफलता क रिकार्ड बनावत बिया, फेर आई ‘कलुआ भईल सयान’, ओकरे बाद ‘हीरो’, ‘एक बिहारी सौ पर भारी’, ‘चिंगारी’, ‘हवा में उड़ता जाए मेरा लाल दुपट्टा मलमल का’ वगैरह सब में प्रकाश जैस के दमदार भूमिका देखे क मिली. एकरे अलावे ‘रिक्शावाला आई लव यू’, आ कुछ अउर भोजपुरी फिलिमन में आ कुछ हि्नदीओ फिलिम में आपन दमदार मौजूदगी दर्ज करइहें प्रकाश जैस. प्रकाश जैस हिन्दी में राम गोपाल वर्मा क फिल्म ‘मैं माधुरी दीक्षित बनना चाहती हूं’, ‘जेम्स’ आ प्रकाश झा क फिल्म ‘अपहरण’ के अलावा ‘ब्लैक फ्राइडे’, ‘मातृभूमि’ अउर ‘रामजी लंदन वाले’ फिल्म से आपन खास पहिचान बनवलन.\nलट्टू के ज़रिये संगीतकार सतीश-अजय क जलवा


मनोज तिवारी | Anjoria's Weblog\nकलाकार, गीत संगीत में प्रकाशित किया गया | Tagged मनोज तिवारी\t| Leaveareply\nजयाप्रदा अइली सिनेमा भोजपुरी में\nहिंदी सिनेमा के जानल मानल अदाकारा जयाप्रदा अब भोजपुरी फिलिम में मनोज तिवारी संगे नजर आवेवाली बाड़ी. जयाप्रदा एह फिल्म के नायिका बाड़ी आ मनोज तिवारी नायक. निर्माण खुद जयाप्रदा करत बाड़ी. संगही संगे जया प्रदा के योजना पूरा तरह से मुंबई शिफ्ट करे के बा जहाँ ऊ एगो प्रोडक्शन हाउस खोलीहें. एह खातिर जुहू में एगो आफिस आ गोरेगांव में एगो फ्लैट खरीदिओ लिहले बाड़ी.\nजयाप्रदा हिन्दी फिल्म बनावे खातिर बहुते उत्सुक बाड़ी आ कईएक निर्देशकन से एह बारे में बतियावतो बाड़ी. दिनकर कपूर के साइन कर लिहले बाड़ी जे फिल्म ‘बाजीगर’ में अब्बास-मस्तान के असिस्टेंट रहलें. फिल्म निर्माण के शुरूआत जयाप्रदा एगो भोजपुरी फिलिम बना के करीहें बाकिर ध्यान टिकल रही हिन्दी मार्केट पर. दिनकर कपूर दक्खिन भारत में साल 1993 में बनल सुपर हिट फिल्म ‘मातृ देवो भवा’ के रिमेक निर्देशित करीहें जवना में मनोज तिवारी आ खुद जयाप्रदा लीड रोल निबाही लोग. मनोज तिवारी बतवलें कि ऊ फिलिम में जयाप्रदा के शराबी पति के रोल करीहें जे बाद में अपना के सुधारे के कोशिश करत बा बाकिर तब ले बहुते देर हो चुकत बा. मनोज तिवारी पहिला बेर कवनो फिलिम में शराबी के रोल करीहें.\nइण्डस्ट्री न्यूज, कलाकार में प्रकाशित किया गया | Tagged जयाप्रदा, मनोज तिवारी\t| Leaveareply\nकलाकार में प्रकाशित किया गया | Tagged मनोज तिवारी\t| Leaveareply\nकलाकार, गीत संगीत, फिल्म में प्रकाशित किया गया | Tagged मनोज तिवारी\t| Leaveareply\nपिछला दिने सारण के दिघवारा में आमी का लगे हराजी में स्व॰ बालेश्वर तिवारी के ११वीं पुण्यतिथि पर वास्तुबिहार के मालिक विनय तिवारी एगो कार्यक्रम आयोजित कइले रहलें. एह जागरण में भोजपुरी फिल्म अभिनेता आ गायक मनोज तिवारी ‘ममतामयी दरबार बा, जग पे तोहरे अधिकार बा अब तो झोलिया हमार भर दे, लइका तोहरा द्वार पर आइल बा, ओकरो दर्शन दे दे’’ गीत जइसहीं शुरू कइलें तइसहीं एह नामचीन गवइया के गवनई पर लोग झूमल शुरु कर दिहल.\nएह मौका पर भोजपुरी गायक मनोज तिवारी अंबिका भवानी ला अनेके गीत गा के माहौल के भक्तिमय बना दिहलें. रात एगारह बजे ले चलल एह कार्यक्रम में ऊ करीब दू दर्जन गीत सुनवलें. गीतन का बीच बीच में नृत्य प्रस्तुतिओ होत रहे. जवना में महुआ आ इटीवी चैनल के कई कलाकार आपन प्रस्तुति दिहलें. नेहा, पलक, माया, सोनम वगैरह के फिल्मी नृत्य, सुरसंग्राम के अलका सिंह पहाड़िया आ सुरभि के अलावे बलवीर सिंह अउर प्रदीप शीतले के गवनई ओहिजा मौजूद लोगन के भरपूर मनोरंजन कइलसि.\nएह कार्यक्रम में स्थानीय विधायक विनय कुमार सिंह, टाउन डीएसपी अजय कुमार, विजय सिंह, मुखिया संघ के अध्यक्ष राकेश कुमार सिंह, रवींद्र सिंह\nके अलावे वास्तु बिहार के मालिक विनय तिवारी, माता शैल देवी, निदेशक मिथिलेश तिवारी, गोपालजी त्रिपाठी, नीलेश तिवारी, मनीष कुमार समेत सैकड़न लोग मौजूद रहे.\nइण्डस्ट्री न्यूज, कलाकार, गीत संगीत में प्रकाशित किया गया | Tagged मनोज तिवारी\t| Leaveareply\nPosted on मई 21, 2012 by Anjoria\nइण्डस्ट्री न्यूज, कलाकार, गीत संगीत, फिल्म में प्रकाशित किया गया | Tagged कान फिल्म फेस्टिवल, गैंग आफ वास्सेपुर, मनोज तिवारी\t| Leaveareply


‘नव सोच’ सिंचित,\n‘नव सृजन’ हो हरित,\nहर ‘मन उपवन’ में,\n‘उमंग नव ’ हो पल्लवित,\nहर ‘घर आगन’ में.\nरहें दूर अवसाद कुटिल, कुलसित,\nहर ‘तन मन’ से,\nहों नष्ट अज्ञान, अनीति, दुःखदारिद्र,\n‘जन गण’ से.\nबहे सुनीति, ‘सुख शांति’ की फुहार,\nहर डगर में,\n‘नव वर्ष’ ! लाए, आनन्द-बहार,\nसर्वत्र विश्वभर में.\nप्रस्तुतकर्ता Kewal Joshi पर 8:25 am


2018 – Sanjivani Music\nNovember 8, 2018 sanjivanidigital\nAnuradha Paudwal ने पहिली बार T Series के बाद Sanjivani Music में अपना छठ गीत गाई !! भईल अरघ के बेर\nNovember 7, 2018 sanjivanidigital\nभईया दूज #Special Song 2018 ! कितना सुन्दर भईया ए रिश्ता हमारा है ! Swapneel Jaiswal & Aakriti Mehra\n#Diwali Special Song – शुभ दिन दिवाली का आया – Ranjita Sharma – Hindi Diwali Song 2018\n#Indu Singh का सबसे हिट छठ गीत 2018 – रखहS सलामत ऐ छठी मईया – New Bhojpuri Chhath Geet\nपारम्परिक छठ गीत 2018 _ कोशी भरे चलेली गउरा देइ _ Chhotu Chhaliya & Baby Kajal _ Chhath Geet 2018\n#Anu Dubey का पारम्परिक छठ गीत 2018 – उगीं आदित गोसईयां – New Bhojpuri Chhath Geet\nमारबो रे सुगवा धनुष से सुगा गिरे मुरुछाय !! कल्पना का पारम्परिक छठ गीत 2018 !! Bhojpuri Chhath Geet\nNovember 3, 2018 sanjivanidigital\nTripti Shakya का पारम्परिक छठ गीत 2018 _आदित को मनाती हु मै !! New Chhath Geet\nकल्पना का दर्द भरा छठ गीत 2018 _ छठी मईया देदS ऐगो ललना _ New Bhojpuri Chhath Geet\nकल्पना का पारम्परिक छठ गीत 2018 _ भईल अरघिया के बेर _ New Bhojpuri Chhath Geet\nभइली फलानाबो फरार | 2019 का सबसे बड़ा (VIDEO SONG) Shashi Raj | New Bhojpuri Song\n2019 का सबसे बड़ा बेवफाई गीत | ऐ बेवफा Ai Bewfa | Ashish Kumar | Bhojpuri Sad Song\nChhotu Chhaliya New Video


गंगा नदी बेसिन - विकिपीडिया\nगंगा नदी बेसिन\nगंगा नदी बेसिन (अंगरेजी: Ganges river basin) गंगा नदी थाला भारत के सबसे बड़हन नदी बेसिन हवे। गंगा नदी के एह नदी थाला में अइसन सगरी इलाका सामिल बा जहाँ के पानी ढाल की अनुसार बह के गंगा नदी में पहुँचेला आ गंगा नदी द्वारा समुंद्र ले पहुंचावल जाला। ई नदी थाला, ब्यापक रूप से देखल जाय तब, गंगा-ब्रह्मपुत्र-मेघना नदी बेसिन के हिस्सा हवे।\nएक तरीका से देखल जाय त, गंगा-ब्रह्मपुत्र आ सुरमा-मेघना नदी सभ के डेल्टा एक दुसरे के साथे संजुक्त रूप से मिलल डेल्टा सिस्टम हवे जहाँ ई नदी सब कई धारा में बिभाजित हो जालीं आ एक दुसरे के साथे मिल के एगो जटिल आ बिसाल डेल्टा बनावे लीं; ई दुनिया के सभसे बड़हन डेल्टा हवे। एही से इनहन के ब्यापक रूप से एकही बिसाल नदी थाला मानल जा सके ला। एह तरीका से ई गंगा-ब्रह्मपुत्र-मेघना थाला (नक्शा देखल जाय) एशिया महादीप के एगो महत्वपूर्ण नदी थाला हवे जेकर बिस्तार एशिया के पाँच देसन में बाटे: तिब्बत, भारत, नेपाल, भूटान आ बांग्लादेस में। हालाँकि, अगर खाली गंगा नदी के बेसिन के बात कइल जाय, एकरा ब्रह्मपुत्र के साथे संगम से पहिले, तबो एह में चार गो देसन, तिब्बत, भारत, नेपाल, आ बांग्लादेस के हिस्सा (भूटान के छोड़ के जे ब्रह्मपुत्र थाला में गिनल जाला) सामिल होखे लें।\nभारत में बिस्तार[संपादन करीं]\nभारत के राज्यन में एकरे बिस्तार के राज्यवार आँकड़ा नीचे दिहल गइल बा:\nउत्तराखंड आ उत्तर प्रदेश 2,94,364\nमध्य प्रदेश आ छत्तीसगढ़ 1,98,962\nबिहार आ झारखंड 1,43,961\nपच्छिम बंगाल 71,485\nहिमाचल प्रदेश 4,317\n↑ India, National Mission for Clean Ganga(NMCG),Ministry of Jal Shakti, Department of Water Resources, River Development & Ganga Rejuvenation, Government of. "नमामि गंगे". National Mission for Clean Ganga(NMCG),Ministry of Jal Shakti, Department of Water Resources, River Development & Ganga Rejuvenation, Government of India (English में). पहुँचतिथी 10 फरवरी 2022.\nराष्ट्रीय गंगा नदी बेसिन परियोजना, बिस्व बैंक के वेबसाइट पर\n"https://bh.wikipedia.org/w/index.php?title=गंगा_नदी_बेसिन&oldid=709199" से लिहल गइल\nभारत के जलभंडार\nभारत के जलबहाव थाला\nएह पन्ना पर आखिरी बेर संपादन 10 फरवरी 2022 के 08:25 बजे भइल रहल।


‘भाई जी’ के पूरा तरह से मसाला फिलिम बतवलें विशाल तिवारी – Anjoria\n‘भाई जी’ के पूरा तरह से मसाला फिलिम बतवलें विशाल तिवारी\nहालही में मुंबई में रिलीज भइल ए. स्क्वायर प्रोडक्शन के बैनर तले बनल भोजपुरी फिल्म ‘‘भाई जी’’ के निर्माता निर्देशक विशाल तिवारी से भइल बातचीत में ऊ ‘भाई जी’ फिलिम के मसाला फिलिम बतावत कहलें कि एकरा में एक्शन भरपूर बा, रोमांसो बा आ कॉमेडीओ. आइटम सांग के जरुरियात का बारे में विशाल तिवारी के कहना रहे कि आइटम सांग दर्शकन के बझवले राखेला खास कर के भोजपुरी फिलिमन में. आ दर्शकन के जवन डिमांड बा ओकरे के ध्यान में राखत ऊ ई फिलिम बनवले बाड़े.\nफिल्म इण्डस्ट्री में अपना शुरूआत का बारे में विशाल तिवारी बतवलें कि एहसे पहिले ऊ ‘फूल बनल अंगार’ बनवले रहलें जवना में रानी चटर्जी टायटल रोल में रहली. बतौर निर्माता ‘भाई जी’ विशाल तिवारी के दोसरकी फिलिम ह आ बतौर निर्देशक पहिलका. एह फिल्म के निर्देशन करे के अनुभव उनका ला बहुते बढ़िया रहल.\nफिल्म के सफलता के आधार का बारे में विशाल तिवारी के कहना रहल कि समय बदलत रहेला आ ओकरा संगही दर्शक के डिमांडो. कबो लोग के एक्शन फिलिम चाहेला त कबो कॉमेडी. कबो रोमांटिक त कबो सामाजिक. फिलिम अगर बढ़िया रहल त चलबे करी चाहे ऊ एक्शन के होखे भा कॉमेडी के.\nइतिहास रचाइल भोजपुरी फिलिम में हॉलीवुड स्टार के शूटिंग से


‘देवरा भईल दीवाना’ बन के तइयार – Anjoria\n‘देवरा भईल दीवाना’ बन के तइयार\nसाई दीप फिल्मस के बैनर तले बनत भोजपुरी फिलिम ‘देवरा भईल दीवाना’ बन के तइयार हो गइल बा.\nएक्शन आ रोमांस भरल एह फिलिम के निर्माता निर्देशक आ संगीतकार राजकुमार आर. पांडेय, लेखक संतोष मिश्रा, कैमरा मैन फिरोज खान, नृत्य निर्देशक पप्पू खन्ना, रिक्की गुप्ता अउर कानू मुखर्जी, आ फाईट मास्टर दिलीप यादव हउवें.\nमुख्य कलाकार बाड़े मनोज तिवारी, प्रदीप आर. पांडे ‘चिंटू’, पाखी हेगड़े, काजल रेघानी, अवधेश मिश्रा, ब्रिजेश त्रिपाठी, मनोज टाईगर, सीमा सिंह आ मंटू लाल.\nदेवरा भइल दीवाना\nविजय वर्मा आ तनुश्री के रोमांटिक जोड़ी "बाबा रंगीला" में\nबी॰ फ्रेन्डस इन्टरटेनमेंट के प्रोडक्शन नं॰ – 1 बनावे के एलान


बतकुच्चन – २७ – Anjoria\nसितम्बर 12, 2011 बतकुच्चन\nबतबनवा के बतकुच्चन कइल दोसर बाति ह आ घुरचियाह के घुरपेंच बतियावल दोसर. बतकुच्चन करे वाला बाते बात में सामने वाला के कुछ बता देबे के कोशिश करेला. जबकि घुरचियाह आदमी प्रपंची होला आ ओकर घुरपेंच बतियवला के पीछे ओकरा नियत के खोट होला आ ऊ सामने वाला के बुड़बक बना के आपन मकसद निकाले का फेर में रहेला. हाल का दिन में घुरपेंच बतियावे वाला ढेर लोग के दर्शन करे के सौभाग्य मिलल आ ओह लोग के घुरपेंचो के. सोझ से सोझ बाति के ऊ लोग अइसन घुरपेंचिया देत रहे कि सामने वाला के ओह घुरपेंच से निकले के राहे ना लउकत रहे. पेंच त अपने घुमवदार होला आ जब ओकरो के अउर घुमा दिहल जाव तब का कहे के ! एक त काली अपने गोर ऊपर से लिहली कमरी ओढ़. घुरपेंच बतियायेवाला घुरचियाहन के भेस भूसा से कुछ पता ना चले. कुछ त उज्जर धपधप पहिरले रहेले सँ त कुछ गेरुओ में भेंटा जइहें सँ. कहीहें सँ कुछ अउर बाकिर ओकर मतलब रही कुछ अउर. अब एह घुरपेंच का फेर में सामने वाला के हालत ऊ हो जाव जवन लड़िकाईं मे घुमरी परउवा खेले में हो जात रहे. केहू के अतना घुमा दीं गोल गोल चक्कर में कि ओकरा घुमरी आ जाव, एकरे के घुमरी परउवा कहल जाले. घुमरी मतलब वर्टाइगो, मोशन सिकनेस. अब अंगरेजी के एह मोशन आ संसद में पेश होखे वाला मोशन का बीच कवनो संबंध होखो भा ना दुनु घुमरी परउवा खेलावत लागेला. आ जब लड़िकाई के खेल इयाद आइल त घुघुआ माना कइसे भुला दिहल जाव. लड़िकन के अपना ठेहुना पर सुतवले दादा दादी नाना नानी के तरह घुघुआ माना उपजे धाना, नया भिति उठेला पुरान भिति ढहेला कहत सुता देत रहे. कुछ ओही तरह एह बीच एगो बुढ़ऊओ के देखनी जा जे सरकारे के घुघुआ माना खेला दिहलें आ बदलाव के एगो नया बयार बहा दिहलें. अलग बाति बा कि आजुकाल्ह के लड़िका लड़िकी अतना सयान हो गइल बाड़ी सँ कि अपना अभिभावकन के तिगिनी के नाच नचावे के ताकत राखेली सँ. सरकारो बुढ़ऊ के आपन खेल देखाई अतना तय बा आ शायद एही चलते ऊहो कहले बाड़न कि अबही त इन्टरवल भइल बा. कहानी अबही बाकी बा, ससपेंस क्लाईमेक्स सब कुछ. तबले घुरपेंचात रहीं. आ घरघुसना घतियाहन से बाँचत रहीं.\n2 thoughts on “बतकुच्चन – २७”\nसितम्बर 12, 2011 को 10:03 पूर्वाह्न पर\nघुरपेंचियाह के घौंचियाहो कहल जाला।\nसितम्बर 12, 2011 को 10:02 पूर्वाह्न पर\nघुघुआ माना इयाद बा जी।


एह साल “अदालत” फिलिम से भइल निरहुआ के शानदार शुरूआत – Anjoria\nFebruary 24, 2014 Editor फिल्म, मनोरंजन 0\nभोजपुरी सुपरस्टार दिनेशलाल यादव ‘निरहुआ’ साल 2014 में बॉक्स ऑफिस पर शानदार शुरूआत कइले बाड़न अपना एह साल के रिलीज पहिल फिलिम ‘अदालत’ से जवन पिछला शुक से बिहार-झारखंड के 50 सिनेमाघरन में देखावल जात बा. फिलिम हर जगहा शानदार ओपनिंग दर्ज कइलसि.\nपवन सिंह धमाल कइलन


रिंकू घोष हैट्रिक मरली – Anjoria\nसिनेमा भोजपुरी के ड्रीम गर्ल रिंकू घोष हैट्रिक मरले बाड़ी. पिछला एक महीणा में उनकर तीन गो फिलिम सुपरहिट भइल बाड़ी सँ. रिंकू घोष मनोज तिवारी संगे ‘गंगा जमुना सरस्वती’ कइली जवन सुपर हिट रहल. एकरा साथही रिलीज भइल रिंकू घोष के ‘साली बड़ी सतावेली’ फिलिमो सुपर डुपर हिट भइल. आ अब रिंकू घोष के एगो अउरिओ फिलिम ‘जीना तेरी गली में’ बिहार में सफलता के डंका बजावत बिया. एह फिलिम के नायक बाड़ें चिंटू आ निर्देशक राजकुमार पांडे.\nएक महीना में तीन गो फिलिमन के सफलता से रिंकू घोष बहुते उछाह में बाड़ी. एह सफलता ला ऊ पूरा टीम के बधाई देत बाड़ी. रिंकू घोष के आवे वाली फिलिमन में ‘कोठा जहाँ प्यार बिकेला’, आ ‘ई कईसन प्रथा’ बाड़ी सँ. ‘ई कइसन प्रथा’ में समाज के खोखलापन आ सदियन से चलल आवत प्रथा के राज खोलल जाई. एकर निर्माता हउवें राकेश कुमार वर्मा आ निर्देशक निहाल सिंह.


मार्च 2012 – Anjoria\nमार्च 31, 2012 Editor\nभोजपुरी मेगा स्टार मनोज तिवारी के फिलिमन आ ओहसे जुड़ल पोस्टरन के एगो प्रदर्शनी बिहार सरकार जयपुर में लगाई. मकसद बा भोजपुरी फिलिमन का बारे में लोग के जागरूक बनावल.…\nसिनेमा भोजपुरी के मेगा स्टार मनोज तिवारी आ ड्रीम गर्ल रिंकू घोष पिछला दिने अपना फिल्म ‘भईया हमार दयावान’ के प्रमोशन खातिर जब वितरक हरीश जायसवाल आ निर्देशक असलम शेख…\nमनोहर एस. झा प्रोडक्शन के भोजपुरी फिल्म ‘मेहरारू चाही मिल्की व्हाईट’ पूरा तरह से पारिवारिक कॉमेडी हवे आ फिल्म से दर्शकन के अइसन संदेश मिली जवना से ऊ लोग अपना…\nभोजपुरी इंडस्ट्री के नम्बर वन आ बहुचर्चित वितरक निर्माता प्रदीप सिंह एके साथ गो चार भोजपुरी फिलिम बनावे के घोषणा कइलन. प्रदीप सिंह के कंपनी ग्रीन चिल्ली के पहिला फिलिम…\nरोशन दिमाग-ए-रोशन आ शम्भू पाण्डे प्रोक्डक्शन के बैनर तले बनेवाली भोजपुरी फिल्म ‘दबदबा’ के शानदार मुहूर्त गाना रिकार्डिंग का साथ हाल ही में जिप ट्रैक स्टूडियो, वीरा देसाई, अंधेरी (पश्चिम)…\nरंगबाजे ना भोजपुरी वर्ल्ड के डेरिंगबाजो हउवन हैदर काजमी. ई बात तब साबित हो गइल जब ऊ अपना फिल्म ‘कालिया’ के शूटिंग जहानाबाद जेल का भीतरो कइले. ई पहिला बेर…\nसिनेमा भोजपुरी के महानायक कुणाल सिंह के पिछला दिने दिल्ली में आयोजित विश्व भोजपुरी सम्मेलन में भोजपुरी सिनेमा आ बिहार के छवि चमकावे में अतुलनीय योगदान देबे खातिर डॉ॰ जाकिर…\nभोजपुरी वर्ल्ड में छा गइले निर्माता रितेश कुमार ठाकुर ‘चंदा’ अउर ‘तू ही मोर बालमा’ जइसन सफल फिलिम बना के. अब उनुकर ‘कलुआ भईल सयान’ रिलीज खातिर तइयार बा. जबरदस्त…\nसिनेमा भोजपुरी के नंबर वन खलनायक संजय पांडे के बेहतरीन खलनायकी के जलवा देखे के मिले वाला बा फिल्म ‘लाल दुपट्टे वाली’ में. एह फिल्म खातिर बतौर मुख्य खलनायक संजय…\nमार्च 29, 2012 OmPrakash Singh\n(पाती के अंक 62-63 (जनवरी 2012 अंक) से – 21वी प्रस्तुति) – सुशील कुमार तिवारी जइसन कि धर्म ग्रंथन में कहल गइल बा ‘धरेतिसः धर्मः’। माने कि देश अउर काल…


इतिहास रचाइल भोजपुरी फिलिम में हॉलीवुड स्टार के शूटिंग से – Anjoria\nवार्विक डेविस मुंबई में कइलें भोजपुरी फिल्म ‘चिंगारी’ ला शूटिंग\nआ आखिर दुनिया भर में पसरल करोड़ों बॉलीवुड आ भोजपुरी भाषियन खातिर एगो इतिहास रचा गइल जब हैरी पॉटर, स्टार वार्स जइसन फिलिमन के हॉलीवुड स्टार वारविक डेविस खुद भारत आके भोजपुरी फिल्म ‘चिंगारी’ ला शूटिंग कइलें. चार्टर्ड प्लेन से भारत आइल हॉलीवुड स्टार वारविक डेविस मुंबई के मड आईलैण्ड में ‘चिंगारी’ के शूटिंग कइलें.\nवार्विक डेविस के सेट पर चहुंपते परंपरागत स्वागत कइल गइल. फिल्म ‘चिंगारी’ के निर्माता भारत के खुशी क्रियेशंस एण्ड कम्युनिकेशन के श्रेय श्रीवास्तव आ हांगकांग के कम्पनी सिंटी इंटरटेनमेंट लिमिटेड के विकास राय खुद एह स्वागत में रहलें. समय के प्रतिबद्ध वार्विक डेविस के निर्देशक के.डी. सीन समुझवलें, वार्विक वारविक संवाद बोललें आ सीन ओ.के. हो गइल. पूरा यूनिट आ शूटिंग देखत लोग जोरदार ताली बजावल आ एगो इतिहास रचा गइल. पहिला बेर कवनो हॉलीवुड स्टार भोजपुरी फिल्मों में काम कइलन.\nवार्विक डेविस खातिर खास तरह के वेनिटी वैन मंगावल रहे बाकिर वार्विक के एको बेर एह वैनिटी वैन में जात ना देखल गइल. पूरा दिन ओ सेटे पर मौजूद रहलन. बाद में भारतीय सिनेमा के तारीफ करत वार्विक के कहना रहल कि उनुका ला ई गर्व के बात बा कि हिन्दुस्तान आके एहिजा के फिल्म के शूटिंग करत बाड़ें. वार्विक एहिजा के फिल्म इण्डस्ट्रीज, भारतीय लोग, खान पान अउर रहनो सहन के जम के तारीफ कइलन.\nशूटिंग के दौरान अपना सोझा हॉलीवुड के अतना बड़ स्टार देख के शूटिंग देखेवालन में गजब क उत्साह रहल. वार्विक खातिर निर्माता श्रेय श्रीवास्तव खास तौर पर ‘चिंगारी’ के स्क्रिप्ट तइयार करवले रहलन. शूटिंग का दौरान वार्विक डेविस डांसो कइलन आ एहला रिहर्सलो. शूटिंग में वार्विक डेविस अपना सीन पर जी जान लगा दिहलन. आजु जब हिन्दी भा भोजपुरी सिनेमा के बड़का स्टार बेर-बेर वैनिटी वैन में भागेलें वार्विक डेविस अपना काम पर बेसी ध्यान दिहलें आ सेटे पर मौजूद रहलें.\nचिंगारी के कैमरामैन मनोज कुमार, कथा पटकथा लेखक खुद श्रेय श्रीवास्तव, संवाद लेखक वीरेन्द्र पाठक, आ संगीतकार वैष्णव देवा हउवें. एकर संगीत नरजिस म्यूजिक जारी करत बिया. कलाकारन में रानी चटर्जी, सुशील सिंह, श्वेता हलदर, प्रकाश अवस्थी, दीपा सिंह आ खुद श्रेय श्रीवास्तव के खास भूमिका बा, साथ में बाड़ें प्रकाश जैस, सिकंदर खान, राजीव वशिष्ठ, कौशल, गौरी शंकर अउर डांसिंग क्वीन सीमा सिंह.


Hare Krishna Bole Saunse Nagariya\nमुंबई का ठग :: भाषा के नाम पर देश के मत ठग रे, रजुवा !\n[एक वास्तविक-काल्पनिक कहानी]\nजब बात भाषा के विविधता पर आवेला, त शायद दुए गो देश बा, भारत आ अमेरिका, जहँवाँ अनेक भाषा बोलेवाला हर किसिम के प्राणी, आपन-आपन मतभेद के बावजूद, एक-जुट होके रहेला. एकर नतीजा ई होला कि हर भाषा के अच्छाई अइसन समाज के जड़ में संवेदनशीलता के बीज बोवेला. अलग-अलग प्रांत के लोग आपन ढंग से समाज के चादर पर रंग चढावेला. रंग से फगुवा याद आ गईल -- रंग गुलाबी होला, रंग नीला-पीला होला, रंग से हँसी-खुशी के माहौल बनेला, रंग से जिनगी रंगीन लागेला. होली के त्यौहार पर बिना जाती-भाषा-प्रांत आ अन्तर देखले, लोग एक दूसरा से रंग खेलेला. अब रंग के दुरुपयोग भी हो सकेला -- करिया रंग से कोरा कुर्ता पर करिखा लाग सकेला. पक्का रंग जल्दी ना छुटेला. लाल रंग से गुस्सा चढेला, खून याद आवेला आ खून के नदी बहावेवाला जुल्मी नेता लोग आँख के सामने आ जाला. अइसने खून के होली बहल जब एगो जिद्दी लईका झुट्ठे मराठी भाषा के नाम पर महाराष्ट्र, उत्तर प्रदेश आ बिहार के बीच टकराव पैदा कैलस. ई नासमझ, नादान, निर्मोही, नाबालिग़, नरियर के खोपड़ी जईसन भेजा में भूसा भरल, खरबूजा जैसन रंग बदलेवाला, खलनायक नेता के नाम हs - रजुवा, जे आजुवो भाषा के नाम पर देश के ठग रहल बा.\nचलीं तनी फ्लैश-बैक कईल जाव. १९६० में किशोर कुमार के एगो बहुत हिट पिक्चर रिलीज़ भइल रहे - दिल्ली का ठग. आज ऊ फ़िल्म के रीमेक बनी त ओकर टाइटल होखी - मुंबई का ठग. बलुक पिक्चर के सही मतलब तब बैठी जब शीर्षक होखे - इंडिया का ठग. कहल जाला कि पुर्बज के माटी के भुलावल ना जाला. लेकिन रजुवा के दादा मध्य प्रदेश से महाराष्ट्र आइके बस गइलन. पेट के आग आ परिवार के बेदाग़ बचावे के परे त केहू भी आपन माटी के मोह तूर के परदेस पहुँच जाला. दुई-टका के नौकरी, चार-आना के चाकरी से शुरुआत करेवाला आम आदमी, आगे चलके आठ-आना के आम, सोलह आना के सिंगार भी खरीद लेला. लेकिन कभी ना भुलायेके चाहीं आपन औकात. काहें से कि समय कभी एक जैसन ना रहेला. कभी गाड़ी नाव पर, त कभी नाव गाड़ी पर होते रहेला. "मुंबई के ठग" के नया कहानी के माडर्न प्लाट में ई भईल कि पैसा आ ताकत के गद्दी पर पलल रजुवा आपन औकात भुला गईल. घमंड के चोटी पर बैठके ओकरा ई लागे कि मुंबई के रखवाला उहे बा. मुंबई केहुके बाप के बपौती त ह ना कि जब मन चाहे चुनौटी के खैनी-तम्बाकू जैसन पीट के ओंठावा में कस लीं आ मुहवाँ से थूँक दीं. जब आपन लंगोट के ठेकान नइखे त दोसरा के का कम्बल ओढाईब ? रजुवा त अपने में चूर रहे.\nअमेरिका आ इंडिया दुनो में डेमोक्रेसी बा लेकिन एगो बहुत आम अन्तर बा. अमेरिका में कूड़ा-करकट जहाँ-तहाँ ना फेंक सकेनी आ सड़क-रास्ता पर थूकत केहू के ना पायिब. लेकिन मुंबई त इंडिया में बा. मुंबई में डॉन के इलाका कवनो जंगल से कम नइखे. रजुवा जंगल के राजा समझ के प्रजा के सतावे लागल. ओके ई लागे कि जंगल पर आपन काबू पावेके एके उपाय बा - जंगल में बसल सब जीउ-जानवर से अपने भाषा में बोलावे के कोशिस कईलस. औरी त औरी -- दूसरा जंगल से आईल जीउ जंतु के भी बोल देलस कि हमार जंगल से निकल जा लोगन. ओकर जंगल में खाली उहे रही जे ओकर बोली-भासा बतियावे. रजुवा ई भुला गईल कि दूसरा जंगल से आईल जीउ-जंतु ही बंजर, घास-फूस पनपल जमीन में जंगल बसावे में ओकर मदद कईलस. जंगल त सबके बा -- एहमे बोली के आधार पर बंटवारा कैसे हो सकेला ? जब जंगल में रहेवाला जंतु एहपर ध्यान न देलसन, त रजुवा गुस्सा गईल. जंगल में मंगल ओकरा बरदास ना भईल. आपन चमचा-गीदड़न के भेजके करवा देलस जंगल में दंगल. "मुंबई के ठग" फ़िल्म के कहानी में सब बा - खेत, मूली-गाजर, जंगल के नया निर्माण करेवाला गीदड़-सेना, बेसहारा जीउ-जंतुअन पर अत्याचार आ ओकनी के बदला के सीन भी बा. धर्मेन्द्र के पिक्चरन से लिहल एगो फेमस डैलोग भी बा - "कुत्ते ! मैं तुम्हारा खून पी जाऊँगा !!"\nआत्म-सम्मान बहुत बड़ा चीज़ होला. कहल जाला कि जब आत्म-सम्मान जाग जाए, त डाकू भी महात्मा बन जाला. केतना लोग त मर्यादा बचावे खातिर दूसरा के गला भी घोंट देला, पैसा के भी चिंता-फिकिर ना करेला. जब कुकुर केहू के गोड पर मूत देला, त ओकर आत्म-सम्मान के भी ठेस पहुंचेला. रजुवा के आत्म-सम्मान के जबले ठेस ना पहुँची, तब ले ऊ बक-बक करते रही. रजुवा के लागल कि बाहार से आईल प्राणी ओकर जंगल में गंदगी फैलौलस , एहसे सबके खदेडे के चक्कर में चिललैलस- चिखलस. नतीजा ई भईल कि रजुवा के आपन कवनो दोष ना नज़र आईल. भगोना में दूध ज्यादा उबल जाय, त ऊ उफन के बाहर गिर जाला. अधजल गगरी छलकत जाय, रजुवा के बात समझ में ना आय. हर फ़िल्म के स्टोरी के निष्कर्ष होला. कमान से छोड़ल तीर कभी-कभी पलट के आवेला. रजुवा त रजुवा रह गईल, उल्टा दोसर जगह से आईल जीउ-जंतुअन के आत्म-सम्मान जाग गईल. रजुवा के जंगल अनाथ हो गईल आ तनी दूरी पर नया जंगल बस गईल.\nअमेरिका में ५० स्टेट्स बा -- सबके मिला-जुला के युनईटेड स्टेट्स ऑफ़ अमेरिका बन गईल. इंडिया में २८ राज्य बा औरी ७ यूनियन प्रांत बा. अनेकता में एकता - दुनो देश के बल एहिमे बा. बोली-भासा के आधार पर जमीन के साथे समाज के भी बँटवारा होखे लगे, त देश डूब जाई. फ़िल्म के इहे मेसेज बा कि दोसरा के भलाई ना कर सकीं, त दोसरा के अहित भी मत करीं. "मुंबई का ठग" फ़िल्म देखला के बाद दर्शक एके वाक्य में आपन रिएक्शन बतवलन - "भाषा के नाम पर देश के मत ठग रे, रजुवा !"


टटका खबर, अतवार, १८ जुलाई – Anjoria\nजुलाई 18, 2010 news in bhojpuri, टटका खबर, भोजपुरी समाचार\nमँगनी में चिखनी बिलईया मँगलसि आधा\nकॉमनवेल्थ गेम्स के आयोजन समिति दिल्ली पुलिस के माँग पर अवाक बा. दिल्ली पुलिस अपना खातिर २५ हजार पास माँगत बिया जबकि जवाहर लाल स्टेडियम में कुल साठे हजार सीट बा. पुलिस साफ कहत बिया कि ऊ चाहत बिया कि जनता के कम जगहा मिलो काहे कि अबकि खेल का दौरान आतंकी हमला के पूरा अनेसा बा. अब आयोजन समिति गृह सचिव से निहोरा कइले बा कि उहे तय करस कि दिल्ली पुलिस के कतना पास दिहल जाव.\nउमर अब्दुल्ला आतंकियन के नार काटल चाहत बाड़े\nजम्मू काश्मीर के मुख्यमंत्री उमर अब्दुल्ला चाहत बाड़न कि आतंकियन के ऊ नार काट दिहल चाहत बाड़न जवना से ओकनी के पोषण मिल रहल बा. विदेशी फंड का बल पर छँउकत आतंकियन के औकात पर ले आवे खातिर ई कइल बहुते जरुरी बा. दोसरे अब्दुल्ला इहो चाहत बाड़न कि अर्द्धसैनिक बल का लगे आधुनिक हथियार आ साजो सामान रहे. ११ जून के एगो लड़िका के मौत का बाद से जम्मू काश्मीर में रह रह के बवाल होखत बा. कहलन कि सेना तबले रही जबले हालात सुधर नइखे जात.\nभगवान लोग के शेयर बाजार में उतरला के का जरुरत बा\nमुंबई हाई कोर्ट एगो निहोरा के नकारत कहले बा कि भगवान लोग अपना के मन्दिरे तक सीमित राखो. शेयर बाजार का धंधा में ओह लोग के अइला के कवनो जरुरत नइखे. सांगली के गणपति पंचायतम संस्थान के वकीलन के दावा बा कि ओकरा देवता लोग का लगे पैन कार्ड बा आ एह आधार पर ऊ लोग डीमैट अकाउन्ट खोल सकेला. एनएसडीएल के कहनाम बा कि सिर्फ निबंधित पब्लिक ट्रस्ट के देवता लोग संपत्ति के मालिक हो सकेला आ सांगली के संस्थान पब्लिक ट्रस्ट का रुप में निबंढ़ित नइखे.\nसोनिया खातिर कोर्ट के बोलहटा\nमुजफ्फरपुर के एगो कोर्ट एगो मुकदमा में सोनिया गाँधी आ कांग्रेस के यूपी अध्यक्षा रीता बहुगुणा आ मुरादाबाद के कांग्रेस अध्यक्ष के अदालत में अपने भा अपना वकील का मार्फत २९ जुलाई के मौजूद रहे के बोलहटा, सम्मन, जारी कइले बा. मुरादाबाद कांग्रेस अपना राष्ट्रीय अध्यक्षा के दुर्गा का रुप में देखावत एगो पोस्टर जारी कइले रहुवे जवन अखबारो मे छपल रहे. ऊ देख के मुजफ्फरपुर के एगो वकील सुधीर ओझा केस कर दिहले कि एहसे उनका धार्मिक भावना के चोट पहुँचल बा.\nचाणक्या नेशनल लॉ यूनिवर्सिटी के नया परिसर के उद्घाटन\nपटना के मीठापुर में चाणक्या नेशनल लॉ यूनिवर्सिटी के नया परिसर के उद्घाटन आजु मुख्यमंत्री नीतीश कुमार करे जा रहल बाड़े. १८ एकड़ में पसरल एह परिसर में अबले एगो एकाडेमिक खण्ड, प्रशासनिक खण्ड, लड़िका लड़िकी के हॉस्टल, मूट कोर्ट हॉल, आ परीक्षा भवन बन चुकल बा. बाकी काम मार्च २०११ ले पूरा हो जाई. एह कॉलेज के शुरुआत साल २००६ में भइल रहे तब से ई दोसरा का भवन में चलत रहुवे. एहमें नामांकन क्लैट का मार्फत होखेला.\nबिहार के आपन आपदा निवारक बल बनी\nबिहार सरकार करीब ४४ करोड़ का लागत से एगो डिजास्टर रिस्पांस फोर्स बनावे के एलान कइले बिया जवना के मुख्यालय बिहटा में होखी. एह बल में सेना, नौसेना, आ मेडिकल कार्प्स से लिहल करीब बारह सौ लोग संविदा पर नियुक्त होखी आ आग, भूकम्प, सड़क आ रेल दुर्घटणा, बँड़ेरा, आ आतंकी हमला का दौरान प्रभावित लोगन का बीच राहत के काम करी. पूरा देश में ई अपना तरह के अकेला बल होखी.\nनन्दी पर हमला कवनो अजूबा ना ह\nयूपी के मुख्यमंत्री मायावती विरोधी दल के एह बात खातिर आलोचना कइले बाड़ी कि ऊ लोग मंत्री नंदी पर भइल हमला के कानून व्यवस्था के कमजोरी बतलावत बा. कहले बाड़ी कि मुलायम का राज में साल २००३ से २००७ का बीच एगो एमपी, एगो पूर्व विधायक, तीन गो विधायक, आ तेरह गो राजनीतिक कार्यकर्ता के हत्या भइल रहे. कांग्रेस का राज में ओकर आपन प्रधानमंत्री इन्दिरा गाँधी के हत्या भइल रहे आ राजग का शासन में संसद पर हमला भइल रहे. हमला कबो कवनो शासन का दौरान हो सकेला. नंदी पर हमला का मुकदमा में सपा के नेता लोग के आरोपी बनावल गइल बा.\nकाशी मथुरा वृंदावन आदर्श पर्यटन केन्द्र का रुप मे विकसित होखी\nयूपी के मुख्यमंत्री मायावती आदेश दिहले बाड़ी कि मथुरा, वृंदावन, आ बनारस के आदर्श पर्यटन केन्द्र का रुप में विकसित कइल जाव. एह शहरन में पिये के पानी, सीवरेज, बिजली, सड़क, फ्लाईओवर के बढ़िया इन्तजाम करे के कहले बाड़ी जवना से पर्यटकन के कवनो दिक्कत ना होखे. अलगा बाति बा कि संघ परिवार खातिर एह तीनो शहरन के खास महत्व बा काहे कि एहिजा के कृष्ण जन्म भूमि आ काशी विश्वनाथ मन्दिर पर मुगल शासन का दौरान नाजायज कब्जा कर लिहल गइल रहे जवन आजु ले मौजूद बा.\nअलकतरा का टैँक में विस्फोट से एगो उपनिदेशक जर गइले\nमिर्जापुर के कटरा कोतवाली इलाका में ग्रामीण अभियन्त्रण सेवा का गोदाम में राखल अलकतरा के टैंक में विस्फोट से बगल के मकान के दीवाल टूट गइल आ ओह मकान में रहे वाला पशुपालन विभाग के उपनिदेशक रविन्द्र मोहन प्रसाद गरम अलकतरा से जर गइले. उनका के अस्पताल में भरती करावल गइल जहाँ से उनका के इलाहाबाद खातिर रेफर कर दिहल गइल बा. उनकर हालत खराब बा. एगो दोसरा घटना में सोनभद्र जिला में घोरावल के हिरनखूरी गाँव में एगो मकान का छत पर एगारह हजार वोल्ट के तार टूट के गिर पड़ल. बरखा का चलते पूरा मकान में बिजली पसर गइल. अपना बाप महतारी के बचावे में ओह लोग के जवना लड़िका आ लड़िकी के मौत हो गइल. बाद में नाराज गाँव वालन पर पुलिस जम के लाठी चार्ज कइलस. माया का राज में आम आदमी न्याय माँगे के गलती करो कइसे बर्दाश्त कइल जा सकेला!\nभारत श्रीलंका का बीच पहिलका टेस्ट मैच शुरु हो गइल बा. पिछला सतरह साल से भारत श्रीलंका में कवनो टेस्ट सीरीज नइखे जीतले.\nपाकिस्तान अपना टेस्ट टीम के कप्तान शाहिद अफरीदी के इस्तीफा मंजूर कर के सलमान बट के कप्तान बना दिहले बा. आस्ट्रेलिया का साथे भइल पहिलका टेस्ट में खराब हार का बाद इस्तीफा दे दिहले रहले. बट पिछला तीन साल का भीतर पाकिस्तान क्रिकेट टीम के सातवाँ कप्तान बनल बाड़े.\nआईसीसी संकेत दिहले बा कि साल २०१३ से टेस्टो क्रिकेट में चैम्पियनशिप शुरु हो सकेला. बीसबीसा क्रिकेट का चलते लोग के टेस्ट मैच में रुचि कम हो रहल बा ओकरे के दुर करे खातिर ई चैम्पियनशिप होखी.


भोजपुरी परदा पर "अंधा कानून’’ – Anjoria\nसुपरहिट हिन्दी फिल्म “अंधा कानून’’ अब भोजपुरी परदा पर धमाल मचावे के तइयार बा. मशहूर फिल्म निर्माण कपंनी सिनेविस्टास आ हिना इंक भोजपुरी में “अंधा कानून” बनवले बाड़ब. निर्माता बाबू त्यागी के एह फिल्म में मेगास्टार मनोज तिवारी “मृदुल”, शमीम खान, रानी चटर्जी, रिंकू घोष, उमेश सिंह, संतोष श्रीवास्तव, सी. पी. भटट, नागेश मिश्रा, एहसान खान, अलीखान, इरफान खान, जय प्रकाश, लईक खान अउर अवधेश मिश्रा के खास भूमिका बावे. आईटम गर्ल बाड़ी सीमा सिंह आ खुशी गुप्ता.\nनिर्देशक इसरार अहमद, लेखक मोहम्मद सलीम, छायांकन एस. प्यारे, संगीतकार वैष्णवदेवा, गीतकार नजहर मेहरसबी आ तौफिक पल्लवी.\nअबहीं फिल्म के पोस्ट प्रोडक्शन काम चलत बावे.


गुलाब थियेटर के ऑडियो रिलीज भइल – Anjoria\nजफर कमाल फिल्मस के बैनर तले बनल निर्माता मेंहदी हसन आ लेखक-निर्देशक कमर हाजीपुरी के भोजपुरी फिलिम “गुलाब थियेटर” के ऑडियो पिछला दिने विरार के विधायक क्षितिज कुमार साई उत्सव के मंच पर जारी कइलन, एह मौका पर मुख्य अतिथि गोविन्दा, मलाड के विधायक असलम शेख, हितेन्द्र ठाकुर, अभिनेता विनय आनंद, निर्माता मेंहदी हसन, लेखक-निर्देशक कमर हाजीपुरी वगैरह लोग मौजूद रहल. आर्या म्यूजिक कंपनी ओहिजा मौजुद सगरी मेहमान आ कलाकारन के आडियो सी.डी. भेंट कइलसि. फिलिम के नायक विनय आनंद मौजूद दर्शकन के मनोरंजन कइले आ “गुलाब थियेटर” फिलिम के सिनेमाघर जा के देखे के अपील कइलें.\n’गुलाब थियेटर’ में थियेटर से जुड़ल कलाकारन के जिनिगी के दर्द देखावल गइल बा. फिलिम आठ मार्च से बिहार में रिलीज होखे वाली बा.\nOne thought on “गुलाब थियेटर के ऑडियो रिलीज भइल”\najay mishra bihari putr says:\nMay ak love story film likhunga par mera likha huwa story jarur pasand kara jega ye hakikat hai


जम्मू में चार गो आतंकवादियन के मार गिरावल गइल – टटका खबर\nजम्मू 28 मार्च (वार्ता). जम्मू-कश्मीर में राजौरी जिला के सुंदरबनी इलाका में आजु सुरक्षा बल आ आंतकवादियन का बीचे भइल मुठभेड़ में चार गो आतंकवादियन के मार गिरावल गइल.\nपुलिस सूत्र बतवलें कि एहनी के देखते सेना आ अर्धसैनिक बल के जवान पूरा इलाका घेर लिहलें. घेरइला का बाद पहिले आतंकवादी तलाशी दल पर छह गो गोली दगलें जवना का बाद सुरक्षा बल आपन जवाबी कार्रवाई शुरू क दिहलें.\nएगो अधिकारी बतवलें कि तलाशी दल के मुठभेड़ वाला जगह से अबले तीन गो थैला मिलल बा जवना में से दू गो में विस्फोटक सामान आ हथगोला राखल रहुवे.\nराज्य के पुलिस महानिदेशक ट्वीट क के लिखले बाड़न कि सीमा पार से आइल चारो आतंकवादियन के मार गिरावल गइल बा.\nराजौरी जिला प्रशासन एहतियातन सुंदरबनी तहसील के सगरी स्कूलन के बंद राखे के आदेश दिहले बावे. जम्मू में अलर्ट जारी कइल गइल बा.\nTags: आतंकवादी, जम्मू


टटका खबर, सोमार,5अप्रैल 2021 – टटका खबर\nApr 5, 2021 कुशीनगर, कोरोना, कोविड, गीताप्रेस, गोरखपुर, छपरा, नक्सली हमला, बलिया, बस्तर, बस्ती, बैरिया, भारतीय जनता पार्टी, मियामी ओपन टेनिस, राधेश्याम खेमका, विधानसभा चुनाव, सारण\nहिंदू धर्म के ग्रंथन के जन-जन ले चहुँपावे में लागल गोरखपुर के गीता प्रेस के अध्यक्ष अउर बरीसन से ‘कल्याण’ पत्रिका के संपादक रहल राधेश्याम खेमका के निधन वाराणसी में अतवार का दिने हो गइल. 86 बरीस के खेमका जी कई दिन से बीमार रहनी. वाराणसी के केदारनाथ घाट पर अपना निवास पर उहाँ के निधन भइल. अंतिम संस्कार राजा हरिश्चंद्र घाट पर कइल गइल जहाँ उनकर पुत्र राजाराम खेमका मुखाग्नि दीहलन.\nदेश में कोविड महामारी के दुसरका स्पाइक से चिन्तित प्रधानमंत्री नरेन्द्र मोदी अतवार का दिने एह बारे में उच्च स्तरीय समीक्षा बइठक कइलन. सरकार के कहना बा कि अधिका लोग के जाँच, छूत से बचे के कोशिश में लापरवाही आ महामारी से थाकल-पाकल लोग का चलते रोगियन के सेख्या में बढ़ोतरी तेजी से हो रहल बा. आब छह तारीख से चौदह तारीख ले एगो समहर अभियान चलावल जाई जेहसे कि सभ लोग मुँहजाबी के इस्तेमाल करो आ साफ-सफाई पर पूरहर ध्यान दीहल जाय. जान जाईं कि देश के दस राज्यन में तेजी से बढ़त कोरोना से सबले खराब हालात महाराष्ट्र, पंजाब, अउर छत्तीसगढ़ में बा.\nछत्तीसगढ़ में माओवादी हमला में वीरगति पावे वाला सुरक्षाकर्मियन के गिनिती 24 हो गइल बा. 28 जवान घवाहिलो भइल बाड़ें. एह नक्‍सल हमला से उपजल हालात पर केन्द्रीय गृहमंत्री अमित शाह आपन चुनावी कार्यक्रम रद्द क के नई दिल्‍ली में वरिष्‍ठ अधिकारियन का साथे उच्‍च स्‍तरीय समीक्षा बइठक कइलन. कहलन कि सही समय पर एकर सही इलाज कइल जाई, लोग तय माने.\nदुनिया के सबले बड़हन राजनीतिक गोल भारतीय जनता पार्टी के स्‍थापना दिवस6अप्रैल पर पार्टी कार्यकर्तन के वीडियो कांफ्रेंस का जरिये सबेरे दस बजे से प्रधानमंत्री नरेन्द्र मोदी आ भाजपा अध्यक्ष जगत प्रकाश नड्डा संबोधित करीहें. जान जाईं कि देश के पाँच राज्यन के विधानसभा चुनाव के तिसरका दौरो एही दिने बा. पश्चिम बंगाल के आठ डेगी चुनाव के तिसरका डेग, असम के आखिरी आ तिसरका डेग, का साथही तमिलनाडु, केरल, अउर पुड्डुचेरी में एके डेग में होखे वाला चुनावन के वोट डालल जाई.\nदिल्ली मेट्रो के छह डिब्बा वाली सगरी मेट्रो अब आठ डिब्बा वाला क दीहल जाई. एकरा बाद से रेड, ब्‍लू, अउर एलो लाइनन के सगरी ट्रेनन में अब आठ डिब्बा होखल करी. एह से भीड़ में इचकी कमी होखी.\nबस्ती जिला मे अतवार का दिने भइल दू गो अलग-अलग सड़क हादसा में तीन जने के मौत होखे आ एक आदमी के घवाहिल होखे के खबर बा.\nबलिया जिला के बैरिया इलाका के चाईछपरा दियरा के खेतन में लागल आग से कई जने के गेंहू के फसल खेते में राख हो गइल.\nसारण जिला के मांझी इलाका के मुबारकपुर गांव में छापामारी क के शनिचर देर रात तीन गो अपराधियन के हथियारन का साथे गिरफ्तार क लीहल गइल.\nबलिया जिला के रसड़ा कोतवाली इलाका के संवरुपुर गांव में एगो आदमी अपना दू गो बेटन का साथे मिल के बड़का बेटा के लाठियन से पीटत मुआ दिहलसि.\nकुशीनगर के फाजिलनगर इलाका के जोगिया जनूबी पट्टी में 10 अप्रैल से होखे जा रहल लोकरंग महोत्सव के तइयारी चल रहल बा.\nसारण जिला के मांझी इलाका में अतवार का दिने एगो वाहन के पलटला से ओकरा चालक के मौत हो गइल आ दू जने घवाहिल हो गइलें. बलिया के करण छपरा गांव से परवल लाद के छपरा आवत पिकअप जयप्रभा सेतु पर अचके बेकाबू हो गइल आ पुल के रेलिंग तूड़त नीचे गिर गइल.\nमियामी ओपन टेनिस टूर्नामेंट के महिला सिंगल्स के खिताब ऑस्ट्रेलिया के एश्ले बार्टी जीत लिहली. फाइनल में ऊ कनाडा के बिनाका एंड्रेस्क्यू के हराके खिताब जीतली. पुरुष डबल्स के खिताब क्रोएशिया के निकोला मैक्टिक अउऱ मेट पेविक के जोड़ी फाइनल में ब्रिटेन के डैन इवांस अउर नील स्कुप्सकी के जोड़ी के हरावत जीत लिहलसि.


‘‘कभी आवे ना जुदाई’’ 29 जुलाई से प्रदर्शित – Anjoria\nमाईल स्टोन इंटरटेनमेन्ट का बैनर तले बनल भोजपुरी फिल्म ‘‘कभी आवे ना जुदाई’’ के म्यूजिक रिलिज पिछला दिने बिहार के कला संस्कृति व युवा, खेल मंत्री श्रीमति सुखदा पाण्डेय के हाथे पटना संग्राहलय के ऑडोटोरियम में सम्पन्न भइल. एह अवसर पर पटना सिने सोसाईटी के अध्यक्ष सेवानिवृत्त आईएएस अधिकारी आर.एन.दास, फिल्म के नायक पंकज केसरी, निर्मात्री प्रिया भट्टाचार्या, निर्देशक विवेक कुमार राव, वितरक संजय सिन्हा समेत कई जने गणमान्य लोग आ मीडियावाले मौजूद रहले.\nएह मौका पर अपना संबोधन में सुखदा पाण्डेय पारिवारिक आ मनोरंजक फिल्म बनावे खातिर निर्माता-निर्देशक के बड़ाई करत कहली कि आजु भोजपुरी सिनेमा पूरा दुनिया में अपना सफलता के परचम लहरावत बिया. अइसे में इहो फिलिम कुछ चमत्कार करी अइसन उम्मीद बा. आर एन दास के एह फिल्म के कथाभूमि प्रस्तुत कइलन आ फिल्म के तकनीकी पक्ष के सरहले. कलात्मको पक्ष के खुबसूरत बतवले. इहाँ तक कह दिहले कि भोजपुरी सिनेमा के पचाससाला इतिहास में ई सबले बेहतरीन फिल्म हवे. पंकज केसरी एकरा के अपना केरियर के सबसे बढ़िया फिलम बतवले आ दर्शकन से निहोरा कइले कि एह साफ-सुथरा मनोरंजक फिल्म के सपरिवार देखे आईं सभे. मीडिया से अपना कैरियर के शुरूआत करेवाली एह फिल्म के निर्मात्री प्रिया भट्टाचार्या के कहना रहल कि ऊ आगहू अइसने फिलिम बनावल चहीहे.\nएफ॰टी॰आई॰आई॰ से पास भइल निर्देशक विवेक कुमार राव भोजपुरी के आपन मातृभाषा बतावत एकर आदर करे के आग्रह कइलन. मूलतः पश्चिमी चंपारण में जनमल आ एहीजे का माट में पलाइल पोसाइल विवेक कुमार राव के पढ़ाईओ लिखाई एहीजे भइल.\nई फिलिम 29 जुलाई के पूरा बिहार में प्रदर्शित भइल बिया.\n(स्रोत – प्रिया भट्टाचार्या)


Bhojpuria.com | सम्मेलन में लउकल 'आधी आबादी' के जलवा\nHome Samachar Vishesh सम्मेलन में लउकल 'आधी आबादी' के जलवा\nसम्मेलन में लउकल 'आधी आबादी' के जलवा\t07 December 2010\tNews Desk\tजीरादेई (सिवान)। अभी कुछ दिन पहिले एगो परिचर्चा में ई बात उठल रहे कि भोजपुरी गीतन में व्याप्त अश्लीलता के वजह से भोजपुरी के कवनो कार्यक्रम अउर सम्मेलन में महिला लोगन के उपस्थिति ना के बराबर रहेला। एकरा अलावा शायद महिला सशक्तीकरण के एह युग में, महिला लोग आयोजकन द्वारा कइल जा रहल उपेक्षा से भी क्षुब्ध रहे। लेकिन अब एकरा के आयोजकन पर भरोसा कहीं, या फिर भरत शर्मा के जादू, महिला भागीदारी के मामला में ई कार्यक्रम एह तरह के अन्य आयोजनन के एगो नया राह देखा गइलस। एह कार्यक्रम के शुरु से लेके अंत ले हजारन के संख्या में स्कूल-कॉलेज के छात्रा अउर गांव के महिला लोग जुटल रहे। अपना रसोई से बाहर निकलल महिला लोगन खातिर ई एगो अवसर रहे भोजपुरिया संस्कृति के बदलाव के साक्षी बने के, अउर आपन बात जोरदार तरीका से पूरा समाज तक पहुँचाये के। बतकही आ कवि सम्मेलन के समय गाँव के महिला लोगन के भोजपुरी के भविष्य पर आपस में बतियावल भी देखल गइल, अउर भरत शर्मा आ अराधना सिंह द्वारा प्रस्तुत सांस्कृतिक कार्यक्रम के दौरान भोजपुरी गीतन के लुफ्त उठाये में भी ऊ लोग केहु से पिछे ना रहे। “हम बहुत खुश बानी एह कार्यक्रम के हिस्सा बन के, अउर अगर एह तरह के बढिया आयोजन होई, त हम दोबारा जरुर ओह में आएब। हमनी के एह से भोजपुरी आ राजेन्द्र बाबु के बारे में बहुत कुछ जाने के मिलल,” जीरादेई गांव के बासमती देवी भोजपुरिया डॉट कॉम से बातचीत के दौरान कहली। उनका अलावा एह आयोजन में सम्मिलित स्कूल-कॉलेज के छात्रा लोगन के आँखि के चमक एह बात के गवाह रहे कि भोजपुरी के भविष्य अब उज्ज्वल बा, आ भोजपुरी आन्दोलन के एह नया दौर में पुरुष लोगन का संगे-संगे महिला लोगन के भी बराबर के भागीदारी रही। Related news items:\nएक लाख लोग जुटल भोजपुरिया स्वाभिमान सम्मेलन में\nछा गइलन आईजी गुप्तेश्वर पाण्डेय...\nभोजपुरिया स्वाभिमान सम्मेलन : झलकियां\nआपन बात : ई सम्मेलन खास रहल\nऐतिहासिक हो सकेला स्वाभिमान सम्मेलन\nआईं, सिवान चलल जाव...\nसिवान में बसंतोत्सव के धूम...\nभोजपुरी आन्दोलन के नया युग के सूत्रपात\nदेर रात तक भरत शर्मा के गीतन पर झूमत रहे लोग\nदिल के छू गइल स्वाभिमान सम्मेलन: भरत शर्मा\nComments (1)\tआस , विश्वास , सम्मान , उमेद\t1\nFriday, 10 December 2010 09:21\tNavin Bhojpuria\tआस बा असली भोजपुरिया समाज के उदय के विश्वास बा जय भोजपुरी के पहल पे सम्मान मिलल एह आयोजन मे उमेद बा जय भोजपुरी से खांटी भोजपुरी के मान सम्मान आ हक दिलावे खातिर आ अश्लीलता के दुर भगावे खातिर । आ बस इहे कुल्हि मिल के एह आबादी के सही रुप मे देखवलस एह आयोजन मे ! शत शत नमन एह दर्शकन के जय भोजपुरी\nAdd your comment\tyvComment v.1.23.0\nCopyright © 2013 Bhojpuria.com. All Rights Reserved. Powered by Call4Site.com.


ज़ियौमी Mi Mix II Price in India, Full Specifications & Features - 26th September 2021 | Digit\nज़ियौमी Mi Mix II\nज़ियौमी Mi Mix II Alternatives\nCurrent Best Price of ज़ियौमी Mi Mix II is ₹ 0\nज़ियौमी Mi Mix II Specs\nमॉडल : Mi MIX 2\nरंग : Gold, Ceramic Black\nउत्पाद के नाम : Xiaomi Mi MIX 2\nपिक्सेल घनत्व (PPI) : 459\nपिछे वाला कैमरा मेगापिक्सेल : 12 & 12\nस्टोरेज : 128 & 256 GB\nज़ियौमी Mi Mix II Brief Description\nज़ियौमी Mi Mix II Smartphone 5.99 -इंच स्क्रीन Quad HD IPS LCD Capacitive touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 459 पर इंच बा | फोन 2.45 GHz Octa कोर प्रोसेसर से संचालित बा और एकर रैम6& 8 GB बा. ज़ियौमी Mi Mix II Android 7.1 ओएस पे काम करेला.\nज़ियौमी Mi Mix II Smartphone September 2017 मे लॉंच भईल रहे|\nई स्मार्ट्फोन6& 8 GB रैम के साथ आवेला|\nफोन मे 128 & 256 GB आंतरिक स्टोरेज बा|\nज़ियौमी Mi Mix II मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 12 & 12 मेगा पिक्सेल शूट करे वाला बा|\nज़ियौमी Mi Mix II के कैमरा मे Auto Focus,Face Detection,HDR,Touch Focus,Digital Zoom,Video Recording लोड बा|\nUser Reviews of ज़ियौमी Mi Mix II


विजय वर्मा आ रानी चटर्जी के इश्क “धड़केला तोहरा नामे करेजवा ” मे | Anjoria's Weblog\nविजय वर्मा आ रानी चटर्जी के इश्क “धड़केला तोहरा नामे करेजवा ” मे\nसिनेमा भोजपुरी के एगो परम्पराबन गइल बा कि गायक से अभिनेता बनल सितारन के लोग बहुते सफल बना देला. हालांकि गायक नाहियो रहल बहुते स्टार बाड़न जइसे कि सुपरस्टार रवि किशन, मनोज पांडे, धीरज पंडित, विक्रांत सिंह, मनोज द्विवेदी वगैरह. अब एगो अउरी गायक अभिनय का मैदान में उतरल बाड़े आ ऊ हउवन विजय वर्मा जिनकर नाम आजु काल्हु लोग का जुबान पर चढ़े लागल बा.\nउत्तर प्रदेश के रहेवाला विजय वर्मा अपना फिल्मी पारी के शुरूआत कइलन दिनेश यादव निर्देशित आ आदिशक्ति एंटरटेनमेंट बॅनर के तहत बनत फिल्म “धड़के ला तोहरा नामे करेजवा ” से. एह पहिलके फिलिम में उनुका अभिनेत्री रानी चटर्जी का साथे नैन मटक्का करे आ इश्क करे के मौका मिल गइल.\nएह फिल्म मे कलुवा नाम से मशहूर अरविंद अकेला पहिला बेर एगो दमदार रोल मे विजय वर्मा का साथे लउकीहें. ख़ूँख़ार खलनायक संजय पांडे के भूमिको अहम बा एहमें. बाकी कलाकारन में नीरज राज पॉडेल, उमेश सिंह, गोपाल राय, अयाज़ ख़ान, आनंद मोहन, रत्नेश बरनवाल आ आईटम क्वीन सीमा सिंह बाड़ी.\nThis entry was posted in कलाकार, फिल्म and tagged रानी चटर्जी, विजय वर्मा by Anjoria. Bookmark the permalink.